Diwrnod Canlyniadau Lefel A 2020 - Coleg Gwent\nDiwrnod Canlyniadau Lefel A 2020\nColeg Gwent yn cyflawni'r graddau A* - C gorau erioed er gwaethaf ansicrwydd COVID\nMae gennym reswm da iawn i ddathlu heddiw gyda blwyddyn arall o ganlyniadau Lefel A rhagorol, er gwaethaf amgylchiadau heriol dosbarth 2020. Cynhaliwyd ein cyfradd lwyddo ragorol o 98%, gyda’r graddau A* – C gorau erioed, cynnydd o 2.2% yn y graddau A*/A a dysgwyr o’r ddau gampws yn sicrhau llefydd ym Mhrifysgol Caergrawnt!\nEleni mae’r canlyniadau Lefel A wedi’u seilio ar raddau wedi’u cyfrifo, gan nad oedd yn bosibl cynnal yr arholiadau oherwydd COVID-19, a gyda’r cyfyngiadau a’r mesurau ymbellhau cymdeithasol yn dal i fod yn eu lle, cafodd ein holl ddysgwyr eu canlyniadau yn electronig drwy e-bost am 8am fore heddiw.\nDerbyniwyd 913 o ganlyniadau Lefel A ar draws y coleg heddiw, gyda 76% o’r rheiny yn cyflawni graddau A* – C. Rydym hefyd yn dathlu cyfradd lwyddo o 100% mewn 46 pwnc lefel A – cynnydd trawiadol o 34 pwnc y llynedd.\nMae dysgwyr ym Mharth Dysgu Blaenau Gwent wedi cyflawni cyfradd lwyddo gyffredinol wych o 98% yn y graddau A *- E, tra bod myfyrwyr campws Crosskeys yn dathlu cyfradd lwyddo gyffredinol o 97%. Rydym yn hynod falch o waith caled ac ymroddiad ein dysgwyr drwy gydol pandemig COVID, wrth i’r grŵp blwyddyn hwn wynebu heriau nad ydym wedi gweld eu tebyg o’r blaen.\nDywedodd y Pennaeth, Guy Lacey: “Llongyfarchiadau i’n holl ddysgwyr ar eu canlyniadau ardderchog eleni – rydym yn hynod falch o’ch gwaith caled a’ch cyflawniadau! Mae’r grŵp blwyddyn hwn wedi wynebu heriau nad ydym wedi gweld eu tebyg o’r blaen yn sgil COVID-19, ond fel coleg sy’n canolbwyntio ar ddatrysiadau, rydym wedi ymgymryd â’r her yn llwyddiannus i barhau â dysg drwy gydol y pandemig, ac yn sicr mae hynny i’w weld yn glir yng nghanlyniadau Lefel A eleni gyda’n graddau A* – C gorau erioed!\nBydd gwaith caled ac ymroddiad dosbarth 2020 yn fantais iddynt ar gyfer eu camau nesaf ar ôl y coleg. Dymunwn bob lwc iddynt ar gyfer y dyfodol”.\nRhagor am ddosbarth 2020 Coleg Gwent:\nGydag uchelgais o ddod yn feddyg paediatrig, astudiodd Emily Curtis-Jones o Goed-duon Cemeg, Mathemateg, Bioleg a Bagloriaeth Cymru ar gampws Crosskeys a heddiw mae’n dathlu cyflawni graddau trawiadol, A a 3 B!\nMae’r coleg wedi helpu Emily i weithio tuag at ei nod ac ennill profiad gwaith gwerthfawr, ac mae hi bellach yn edrych ymlaen at astudio Biocemeg Feddygol ym Mhrifysgol Caerlŷr. Eglurodd:\n“Mae athrawon Coleg Gwent yn hynod barod i helpu. Roedd y gefnogaeth a gefais ganddynt yn rhagorol ac roedd y profiad gwaith yn Neville Hall ac Ysbyty Brenhinol Gwent yn amhrisiadwy, ac yn atgyfnerthu fy newis gyrfa. Rwyf wedi cael nifer o gyfleoedd yn y coleg ac wedi mwynhau fy nwy flynedd yno yn fawr iawn – edifar gennyf bod fy nghyfnod yno wedi dod i ben mor fuan. Rwyf wedi gwneud ffrindiau gwych a chefais brofiad cadarnhaol iawn.”\nDylan Bevan o Oakdale ar ben ei ddigon gyda’i 2A* a 2A mewn Mathemateg, Bioleg, Cemeg a Ffiseg, sy’n golygu y bydd yn mynd ymlaen i astudio Meddygaeth ym Mhrifysgol Caerdydd fis Medi, gyda nod hirdymor o ddod yn llawfeddyg.\nDywedodd: “Mae COVID-19 wedi cael effaith enfawr ar flwyddyn olaf fy astudiaethau wrth i fy nysg ddod i ben yn sydyn ac ni chefais sefyll fy arholiadau terfynol, a oedd yn ysgytwad.”\n“Ond mae’r coleg wedi bod yn dryloyw ynglŷn â’r sefyllfa a’r hyn sy’n digwydd, sydd wedi tawelu fy meddwl. Mae’r holl athrawon ar gampws Crosskeys yn rhagorol a diolch iddyn nhw y cefais amser pleserus iawn yn y coleg. Roedd pob athro a gefais yn gefnogol iawn a bob amser yn barod i helpu os oeddwn yn ei chael hi’n anodd.”\nYn llawn cyffro yn mynd tua Phrifysgol Caergrawnt fis Medi, mae Sophie Long o Argoed yn dathlu cyflawni canlyniadau rhyfeddol, 3 A* mewn Llenyddiaeth Saesneg, y Gyfraith a Hanes!\nEglurodd: “Gyda’r gobaith o fynychu prifysgol sy’n cael ei hadnabod ar draws y byd, mae diwrnod canlyniadau yn achosi pryder ond hefyd yn gychwyn ar bennod newydd unigryw i mi.”\n“Mae Coleg Gwent wedi bod yn gam defnyddiol i fagu fy ymdrechion i gyflawni hyn, ac roedd gwneud cais mynediad cynnar i Gaergrawnt yn dangos pa mor ymroddedig yw’r coleg i lwyddiant ei fyfyrwyr. Ar y cyfan, yr agwedd fwyaf cadarnhaol ar y coleg yw’r rhwydwaith cefnogaeth a gafodd ei gynnig i mi fel myfyrwraig ymroddedig ac uchelgeisiol!”\nCampws Blaenau Gwent\nAlicia Powell yw’r dysgwr cyntaf erioed o Barth Dysgu Blaenau Gwent i sicrhau lle ym Mhrifysgol Caergrawnt i astudio Llenyddiaeth Saesneg!\nGyda graddau ardderchog ym mhob pwnc – A* a 3A – mae hi’n edrych ymlaen at ei dyfodol. Roedd diwrnod canlyniadau yn destun pryder i Alicia gan na allodd baratoi ar gyfer arholiadau, a oedd yn siom iddi, ond mae ar ben ei digon gyda’i graddau ac yn teimlo bod ei gwaith caled wedi talu ar ei ganfed.\nDywedodd: “Rwyf wrth fy modd gyda fy nghanlyniadau ac ni allaf ddisgwyl mynd i Gaergrawnt. Y peth gorau am Coleg Gwent yw’r cyfle am ddysg unigol, gan fod hynny wedi fy mharatoi ar gyfer fy ngham nesaf ar ôl coleg.”\nCafodd Mackenzie Morgan o Lynebwy gymorth gan Coleg Gwent i fagu hyder a datblygu nifer o sgiliau defnyddiol i hybu ei chyflogadwyedd a sicrhau lle ym Mhrifysgol Caerwysg.\nMae hi’n hynod falch o fod wedi cyflawni 3 A yn y Gyfraith, Drama a Seicoleg a’i nod ar gyfer y dyfodol yw dod yn gyfreithiwr.\nHeblaw am gefnogaeth academaidd, dywedodd Mackenzie: “Mae’r cyfleoedd sy’n cael eu cyflwyno gan Coleg Gwent yn hynod ddefnyddiol ar gyfer fy nyfodol a’m helpu i ystyried fy nghyfleoedd addysgol ar ôl y coleg.”\n“Credaf fod y cyflwyniadau a roddwyd yn y coleg yn ddefnyddiol yn ystod fy nghais UCAS ac mae’r cyfleoedd addysgol a roddwyd gan Coleg Gwent yn rhyfeddol, ac yn berffaith i fyfyrwyr sy’n ansicr ynglŷn â’u dyfodol.”\nAstudiodd Katie Stokes o Abertyleri ystod o Lefelau A ym Mharth Dysgu Blaenau Gwent, gan gynnwys Mathemateg, Addysg Gorfforol a Seicoleg.\nEr iddi gael cynnig diamod gan ei dewis cyntaf, sef Prifysgol Abertawe, roedd yn teimlo’n bryderus am ddiwrnod canlyniadau a’i gobaith oedd y byddai ei graddau yn adlewyrchu ei gwaith caled yn ei hastudiaethau.\nHeddiw, mae Katie wrth ei bodd o gyflawni 2 A* ac A yn ei Lefelau A ac yn teimlo’n gyffrous am fynd ymlaen i astudio Mathemateg yn y brifysgol fis Medi. Dywedodd: “Y peth gorau am astudio yn Coleg Gwent yw’r tiwtoriaid a’r gefnogaeth maent yn ei darparu.\nMae gennyf berthnasau cryf gyda fy nhiwtoriaid ac roeddynt bob amser ar gael i fy helpu neu fy annog i anelu’n uwch.”\nGydag angerdd am bynciau STEM, cafodd Martyna Nawrocka o Dredegar ddewis o amrywiaeth difyr o bynciau Lefel A ym Mharth Dysgu Blaenau Gwent.\nHeddiw, cyflawnodd A*AB mewn Mathemateg, Bioleg ac Addysg Gorfforol, gan agor y drws iddi i radd Bioleg ym Mhrifysgol Caerfaddon.\nEglurodd Martyna: “Y peth gorau am astudio yn Coleg Gwent yw cael defnyddio’r adnoddau gwych sydd ar gael. Mae gan y llyfrgell yr holl lyfrau angenrheidiol ar gyfer pob cwrs.”\n“Yn ogystal, mae’r staff bob amser yn fodlon helpu gydag ymholiadau ar unrhyw bryd, ac mae’r coleg yn cynnig cyfarpar a chyfleusterau arbenigol ar gyfer gwaith ymarferol, gan eich caniatáu chi i gynnal arbrofion yn broffesiynol.”\nI Hannah James o Lynebwy, byddai diwrnod canlyniadau yn penderfynu ym mha brifysgol y bydd hi’n astudio ym mis Medi.\nAr ôl gweithio’n galed tu hwnt, cyflawnodd ganlyniadau gwych – 2 A*, gan sicrhau lle i astudio Gradd Meistr integredig mewn Mathemateg ym Mhrifysgol St Andrews.\nMae’r coleg wedi helpu Hannah i dyfu mewn sawl ffordd. Dywedodd: “Mae astudio yn Coleg Gwent wedi rhoi’r cyfle i mi ddatblygu fy sgiliau astudio annibynnol a’m hyder, a fydd yn hanfodol ar gyfer fy nyfodol fel myfyrwraig prifysgol a chyflogai.”\nDychwelodd Maggie Smith i’r coleg fel dysgwr aeddfed yn 53 oed i ddilyn ei diddordeb mewn Ffotograffiaeth fel Lefel A.\nDywedodd bod Coleg Gwent yn groesawgar a bod y staff yn barod iawn i helpu, gan egluro: “Bu iddynt wneud i mi deimlo’n gartrefol ac roeddynt bob amser yn agos atoch, croesawgar a chyfeillgar, ac fe gafodd staff y llyfrgell gynhwysfawr argraff arnaf. Mae ystod arbennig yno, ac nid llyfrau a chylchgronau yn seiliedig ar y pwnc cynradd yn unig, ond yn seiliedig ar sgiliau astudio ac ysgrifennu hefyd – sy’n ddefnyddiol iawn i ddysgwr sy’n ail-gydio ym mhethau.”\nMae cyflawni gradd A* mewn Ffotograffiaeth Lefel A wedi rhoi hwb i hyder Maggie ac wedi bod o fudd i’w chyflogaeth gyfredol ac ar gyfer y dyfodol.\nLlongyfarchiadau i’n dosbarth 2020 sydd wedi wynebu heriau heb eu tebyg yn ystod eu blwyddyn Lefel A, a phob lwc ar gyfer eich cam nesaf, boed hynny’n astudiaeth bellach neu gyflogaeth!\nGydag ystod o gyrsiau Addysg Uwch ar gael yn Coleg Gwent, nid yw’n rhy hwyr gwneud cais nawr i ymuno ag un o golegau gorau Cymru fis Medi.


Le fauteuil a jargeau - Actions fuites piscines\nLe fauteuil a jargeau en Fauteuils Articles totale de 1 à 18 de 2 789\nDylai'r clustogau yn cael eu cefnogi gan rwydwaith o ffynhonnau. Ffynhonnau Wyth-ffordd sy'n cael eu llaw-glymu yn cael eu gorau, et mae ffynhonnau serpentine hefyd yn gweithio os ydynt yn gwneud yn dda. Profwch y ffynhonnau drwy eu cyffwrdd drwy'r clustogwaith dodrefn yn. Rhai da yw'r rhai sydd yn fwy cadarn pan le fauteuil a jargeau fyddant yn eu hadeiladu i ble maen nhw'n lleoli gyda'i gilydd yn agos. Wir yn meddwl am eich ffordd o fyw cyn prynu unrhyw fath o ddodrefn.Os ydych yn dal, puis mae ganddynt gliniau gwan neu ddrwg, yna edrych am lai o ddyfnder fforddio sefyll yn haws i fyny o'r gadair. Os ydych yn fyrrach, profi'r dyfnder er mwyn peidio â "Lleden" pan yn codi. Gwybod beth yw'r polisi dychwelyd ac gwarant ar gyfer unrhyw ddarn o ddodrefn yychique et moi je mewn i brynu. Hyd yn oed os ydych yn llwyr mewn cariad â'r darn, rhaid i chi wybod pa opsiynau sydd gennych os oes materion. Os yw'n "fel y mae" prynu, gwneud gwaith cartref ychwanegol ymlaen llaw je wybod bod y darn yw'r un iawn i chi.Felly, mae'r darnau et moi, je suis en train de faire un bon geste, je vais en train de fumer. Bydd y le fauteuil a jargeau math o ffynhonnau bod eich soffa wedi gwneud gwahaniaeth enfawr yn y lefel cysur. Byddant hefyd yn chwarae rhan yn y ba mor hir eich soffa yn par. Chwiliwch am soffa sydd igam ogam ffynhonnau, nid ffynhonnau bobine. Bydd arddull igam-ogam yn caniatáu ar gyfer mwy o roi, et pardd yn neidio yn ül i'w le pan pwysau yn cael ei godi i ffwrdd ohonynt.Cymerwch ychydig o luniau o'r tu mew car je suis en train de faire un tour en voiture et je ne sais pas si je suis un adepte. Gobeithio, rydych chi newydd ei ddysgu beth sy'n angenrheidiol je wneud buddsoddiadau dodrefn doeth. Cofiwch y cyfan ac yn cymryd poenau i ddilyn y cynghorion a chael y fargen ydych ei eisiau. Ils sont invités à se joindre à la famille et à la famille.


Arniel Hernando - Hyffordi Gweithio Byw\nCymhwysodd Arniel Hernando fel nyrs yn Ynysoedd Philippines ym 1991. Naw mlynedd yn ddiweddarach cyrhaeddodd Gaerdydd ar ôl cael ei recriwtio gan GIG Cymru. Ers hynny mae wedi datblygu gyrfa lwyddiannus ac wedi syrthio mewn cariad â’r ffordd o fyw yng Nghymru. Meddai Arniel:\n“Mae nyrsio yn broffesiwn poblogaidd yn Ynysoedd Philippines ac yn cael ei hystyried yn alwedigaeth yn ogystal â bod yn broffesiwn. Penderfynais fynd yn nyrs am fy mod yn mwynhau gofalu am bobl a helpu cleifion. Rwy’n teimlo’n hynod ffodus o fod yn nyrs yng Nghymru oherwydd mae’r bobl mor gyfeillgar yma – dydw i ddim yn credu eich bod chi’n cael y math o gyfeillgarwch ymhob man.\n"Mae mwyafrif fy nheulu’n nyrsio. A dweud y gwir, mae pawb yn nyrsio ar ochr fy mam. Ac mae nyrsys o Ynysoedd Philippines yn gwybod, os ydych chi wedi cymhwyso a gweithio gartref am rai blynyddoedd, y gallwch wedyn gael cyfle i fynd dramor a newid eich bywyd er gwell.\n"Gwelais hysbyseb GIG Cymru yn y papur dyddiol. Ar ôl imi wneud cais, roedd y broses recriwtio’n reit anodd gan fod rhaid imi basio prawf ysgrifennu Saesneg.Wedyn roedd rhaid imi gael dau gyfweliad arall a phenderfynais fy mod am weithio yng Ngogledd Orllewin Cymru. Roeddwn wrth fy modd fy mod wedi cael fy newis a dydw i ddim wedi difaru o gwbl.\n"Hyfforddais fel uwch ymarferydd nyrsio ym Mhrifysgol Bangor gan weithio yn Ysbyty Bangor am bymtheng mlynedd. Rwy’n teimlo’n ffodus dros ben o fod wedi cael y fath gefnogaeth ar y cyrsiau a ddewisais. Mae pob rheolwr wedi rhoi eu ffydd ynof. Rwy’n credu eu bod yn gallu gweld bod gen i botensial ac rwyf mor falch eu bod wedi fy ngwthio i gyflawni rhagor.\n"Doedd fawr o hyder gen i yn fy Saesneg pan gyrhaeddais, ond rwy’n hapus iawn gyda’r ffordd mae fy ngeirfa wedi datblygu. Heddiw rwy’n llawer mwy hyderus ac mae popeth yn teimlo’n llawer mwy naturiol. Symudias i Lundain rai blynyddoedd yn ôl, ond dychwelais i Gymru bron ar unwaith oherwydd y straen mawr sy’n gysylltiedig â’r ffordd o fyw yn Llundain. Dw i wrth fy modd yn byw ym Mangor, mae mor hawdd i mi fynd i fynydda a hwylio yn fy amser sbâr. Ar hyn o bryd rwy’n gweithio fel uwch ymarferydd nyrsio yn yr uned asesu llawfeddygol yn un o brif ysbytai Gogledd Cymru. Mae gofalu am bobl yn rhywbeth mor naturiol i mi ei wneud ac mae’r gwaith hwn yn rhoi cryn foddhad i mi gan fod y gofal rwy’n ei ddarparu mor bwysig.”


Pam mae angen Uwchgynllun\nSbardunau ar gyfer newid\nEin Maes Awyr 2040 – Uwchgynllun\nPobl a Diwylliant\nRydym ni eisiau i’n maes awyr fod yn addas ar gyfer cenedlaethau’r presennol a’r dyfodol yng Nghymru.\nRydym yn awyddus i chi gymryd rhan yn awr, er mwyn bod yn y safle gorau i ddeall eich anghenion ar hyn o bryd a’ch dyheadau ar gyfer y dyfodol.\nByddwn yn amlygu, asesu ac yn ystyried holl effeithiau perthnasol ein cynlluniau ar gymunedau lleol yn ofalus. Rydym yn cydnabod efallai y bydd pryderon ynghylch ystyr ein cynigion ar gyfer rhai trigolion lleol yn y dyfodol. Ar hyn o bryd, nid ydym yn bwriadu caffael unrhyw eiddo i gyflwyno ein cynlluniau, ac eithrio rhywfaint o dir yr ydym eisoes wedi dechrau trafod gyda’r perchnogion tir perthnasol.\nPan fyddwn yn cytuno ar ein Uwchgynllun a’i gyhoeddi, byddwn yn ceisio ei gyflwyno yn unol â’r prosesau statudol priodol, er enghraifft, gyda cheisiadau cynllunio ar gyfer cynigion datblygu. Gan gydweithio gyda Chyngor Bro Morgannwg a Llywodraeth Cymru, byddwn yn gweithio mewn ffordd agored ac onest i rannu ein cynigion manwl a’r asesiadau cysylltiedig gyda chi fel bod modd i chi ffurfio barn gytbwys am yr hyn rydym yn bwriadu ei wneud ym Maes Awyr Caerdydd.\nRydym yn credu bod maes awyr llwyddiannus yn bwysig wrth gysylltu pobl â lleoliadau ymwelwyr allweddol, gan gynnwys cyrchfannau twristiaeth, hamdden, diwylliant ac adloniant.\nFelly, rydym yn bwriadu cydweithio gyda Chroeso Cymru i helpu i hyrwyddo asedau diwylliannol Cymru, er mwyn ei gwneud yn lle haws a mwy deniadol i ymweld â hi.\nNod ein cynigion yw gwneud Maes Awyr Caerdydd yn fwy cystadleuol a deniadol ar gyfer pobl Cymru, de-orllewin Lloegr a thu hwnt. Trwy ymgysylltu â theithwyr presennol a rhai posibl, ein bwriad yw helpu i lywio ein cynllunio ar gyfer dyfodol y Maes Awyr i gynyddu ei ddefnydd a’i werth i Gymru.\nRydym eisiau gweld y Maes Awyr yn borth pwysig yn y DU i feysydd teithio a masnach ryngwladol. Felly, ein bwriad yw cyflwyno strategaeth defnydd tir i gynorthwyo prif swyddogaeth hedfanaeth a chysylltedd y Maes Awyr, a’i ddefnydd yn ymwneud â busnes, arloesi a masnach. Mae hyn yn cynnwys ein cynlluniau i ehangu’r gwasanaethau a’r cyfleusterau cargo, yn ogystal â champws busnes ac addysg newydd.\nMae’r cynlluniau ar gyfer Maes Awyr Caerdydd yn ceisio gwireddu strategaeth datblygu a buddsoddiad gwerth miliynau o bunnoedd a arweinir gan y sector preifat er mwyn ceisio cynorthwyo rhaglen fuddsoddi ranbarthol. Mae ein Huwchgynllun yn ceisio cyd-fynd â chynlluniau pobl eraill ar gyfer datblygu, gan gynnwys y datblygiad masnachol gan Legal and General i’r dwyrain o’r Maes Awyr. Trwy weithio gyda’n gilydd, rydym yn gobeithio cynyddu potensial busnes ac economaidd y Maes Awyr, Prifddinas-Ranbarth Caerdydd a Chymru fel cyfanrwydd.\nYr Amgylchedd a Chynaliadwyedd\nBydd darparu seilwaith sy’n addas ar gyfer cenedlaethau’r presennol a’r dyfodol a fydd yn helpu i hwyluso datblygiad Maes Awyr Caerdydd trwy wella mynediad at gymunedau, diwylliant, cyflogaeth ac adnoddau naturiol, yn helpu i hyrwyddo ac amddiffyn safle Cymru yn y byd.\nFelly, rydym ni eisiau gwneud y Maes Awyr, a’r ffordd y mae pobl yn ymweld â’r Maes Awyr, yn fwy cynaliadwy.\nFel rhan o’n cynigion, rydym yn bwriadu darparu seilwaith drafnidiaeth garbon isel integredig a chynaliadwy. Ein bwriad yw darparu mwy o ddewisiadau i’r rhai sy’n gweithio, ymweld ac yn defnyddio’r Maes Awyr, gyda chysylltiadau teithio egnïol, seilwaith bws trydanol, beiciau trydanol i’w llogi, pwyntiau gwefru cerbydau trydanol a chysylltiadau teithio bws cyflym at y campws a gynllunnir.\nYn ogystal, rhagwelir dull cynaliadwy a thymor hir o ddatblygu, gan ddefnyddio technoleg solar, deunyddiau adeiladu cynaliadwy a thechnolegau glanach.\nThanks to Aer Lingus and its partner Emerald Airlines, Cardiff Airport is pleased to announce the resumption of flights to the important UK ...


Ymddeoliad – pam ddylwn i gael cyngor? - Y Gwasanaeth Cynghori Ariannol\nPan fyddwch yn nesáu at ymddeol, bydd gennych lawer o benderfyniadau i’w gwneud, yn arbennig felly sut i drosi eich pot neu gronfa bensiwn yn incwm ymddeoliad. Yn y canllaw hwn rydym yn esbonio pam y dylech gael help a ble i ddod o hyd iddo.\nRheolau newydd ar gyfer cael mynediad at eich pensiwn\nCeisiwch ychydig o gymorth yn rhad ac am ddim yn gyntaf\nSut i ddod o hyd i gynghorydd ariannol sy’n arbenigo mewn cyngor ar ymddeoliad\nOni bai eich bod mewn cynllun pensiwn sy’n talu incwm i chi yn seiliedig ar eich cyflog wedi ei chi ymddeol, rydych yn fwyaf tebygol o fod yn cynilo mewn cynllun sy’n eich darparu â swm o arian (a elwir yn bot/cronfa bensiwn). Os felly, bydd yn rhaid i chi benderfynu sut ydych chi’n mynd i ddefnyddio’ch pot pensiwn i ddarparu incwm pan fyddwch yn ymddeol. Mae sawl opsiwn ar gael, rhai yn fwy cymhleth nag eraill, ond nid yw penderfynu beth sy’n iawn i chi yn gwbl syml.\nOnd hyd yn oed cyn i chi gyrraedd y cam hwnnw, mae yna gwestiynau anodd y gallech fod angen cymorth i’w hateb, fel a allwch chi fforddio ymddeol? A ddylech ddod â’ch holl botiau pensiwn ynghyd? Faint fydd eich pensiwn y wladwriaeth?\nYn y gorffennol, wedi i chi gymryd eich arian parod di-dreth o’ch cronfa bensiwn, roedd yn rhaid i chi ddefnyddio’r gweddill i brynu blwydd-dal a fyddai’n rhoi incwm gwarantedig i chi am weddill eich oes.\nFodd bynnag, o fis Ebrill 2015 ymlaen os ydych chi’n 55 oed neu’n hŷn, golyga rheolau newydd y gallwch ddefnyddio’ch cronfa bensiwn fel y mynnwch. Gyda rhagor o ryddid daw mwy o ddewis ac efallai y bydd llawer o bobl angen cyngor ariannol proffesiynol i’w cynorthwyo i benderfynu beth i’w wneud gyda’u cronfa.\nHyd yn oed os nad ydych erioed wedi cael cyngor ariannol o’r blaen, mae’n debyg mai dyma’r amser i wneud hynny. Oni bai eich bod yn bendant iawn ynglŷn â’r hyn a ddymunwch ei wneud, efallai mai cymryd cyngor fyddai’r penderfyniad ariannol doethaf a wnewch yn eich bywyd.\nDarllenwch ein canllaw Opsiynau ar gyfer defnyddio’ch cronfa bensiwn i gael gwybod rhagor am eich dewisiadau.\nFodd bynnag, cyn i chi weld cynghorydd ariannol sicrhewch eich bod yn manteisio ar eich sesiwn cyngor ar bensiwn rhad ac am ddim gyda Pension Wise. Mae Pension Wise yn wasanaeth rhad ac am ddim gan y llywodraeth sy’n rhoi cymorth i chi ddeall yr hyn allwch chi ei wneud gyda’ch cronfa bensiwn a goblygiadau treth y gwahanol ddewisiadau sydd ar gael i chi.\nYna, gallwch ddefnyddio’r wybodaeth hon i ddeall mwy am eich sefyllfa ariannol eich hun a pha gwestiynau ddylech chi ofyn i’ch cynghorydd os ydych chi’n defnyddio un.\nGallwch ddysgu rhagor am beth yw Pension Wise a sut i’w ddefnyddio yn ein canllaw.\nOs byddwch chi’n penderfynu mynd ymlaen a chael cyngor ariannol, mae’n bwysig deall pa fath o wasanaeth ydych chi’n ei gael oherwydd, er mawr ddryswch, ni fydd pob math o gyngor ariannol yn rhoi’r un lefel o ddiogelwch i chi.\nMae yna ddigon o wybodaeth a help ar gael ynghylch cynnyrch ymddeoliad, ond ni fydd hyn o reidrwydd yn gyngor ariannol personol i chi.\nGyda chyngor ariannol personol bydd eich cynghorydd yn mynd trwy broses canfod ffeithiau gyda chi i gasglu gwybodaeth amdanoch. Yna mae’n defnyddio’r wybodaeth hon i asesu eich hamgylchiadau ac i roi argymhelliad personol i chi am y camau y dylech eu cymryd yn ei farn ef. Rhaid i unrhyw gamau a argymhella fod yn addas ar eich cyfer chi. Os na fydd hyn yn wir, mae gennych amddiffyniad cyfreithiol a gallwch gwyno am gamwerthu i’r cwmni mae’r cynghorydd yn gweithio iddo. Os gwrthodir eich cwyn, gallwch ei chyfeirio at Wasanaeth yr Ombwdsmon Ariannol.\nSerch hynny, mae cael cyngor ariannol yn golygu mwy na dim ond gallu gwneud cwyn os aiff pethau o chwith. Mae gan gynghorwyr ariannol sy’n rhoi cyngor ariannol personol fynediad at ystod fwy eang o ddewisiadau nag y gallech gael mynediad atynt o ddifrif ar eich pen eich hun. Mae gan y cynghorydd arbenigedd a chymwysterau yn y maes y mae arnoch angen cyngor arno.\nRhaid talu am gyngor ariannol personol. Rhaid i gynghorwyr roi gwybod i chi faint fydd y cyngor yn ei gostio a beth sy’n gynwysedig cyn i chi fwrw ymlaen. Trwy ddefnyddio gweithiwr cymwys, rydych chi’n talu rhywun i’ch helpu i osgoi gwneud camgymeriadau drud ac a allai newid eich bywyd.\nOs byddwch yn penderfynu prynu’n uniongyrchol heb gyngor dylech wirio faint mae hyn yn ei gostio i chi. Efallai na fyddech yn arbed arian trwy brynu heb gael cyngor gan fod ffioedd canolwr neu frocer yn aml wedi eu cuddio mewn taliadau cynnyrch ac nid ydynt yn amlwg bob tro. Hyd yn oed os byddwch yn prynu’n uniongyrchol gan ddarparwr, efallai y bydd yna daliadau cynnyrch cudd sy’n golygu nad ydych yn talu llawer llai na phe byddech wedi cael cyngor.\nYn dilyn newidiadau i’r rheolau o ran sut all cynghorwyr ariannol godi tâl am gyngor ymddeoliad, gallwch nawr dalu am gyngor trwy ffi yn hytrach na chomisiwn.\nRhaid i’ch cynghorydd roi gwybodaeth i chi ar y ffioedd mae’n eu codi cyn i chi ymrwymo i dderbyn ei gyngor. Mae’n bwysig eich bod yn cytuno ymlaen llaw gyda’ch cynghorydd ar y math o gyngor y bydd yn ei ddarparu er mwyn gallu rhoi amcangyfrif cywir i chi o faint ydych chi’n debygol o’i dalu ar y cyfan am y cyngor. Os ydych chi’n amwys neu’n aneglur am eich anghenion, mae’n ei gwneud yn anoddach iddo gyfrifo faint o waith fydd ei angen.\nGallwch ofyn i’r cynghorydd fanylu ar y ffioedd er mwyn i chi fedru deall yn union beth fydd natur y gwaith a wneir ganddo ar eich rhan. Cofiwch hefyd gadw cost y cyngor mewn persbectif. Os bydd cyngor da yn helpu i ddatrys problem ddyrys a allai yn effeithio ar eich sefyllfa ariannol am flynyddoedd i ddod, bydd yn arian gwerth ei wario.\nAm ragor o wybodaeth gweler ein canllaw ar ffioedd cynghorydd ariannol.\nMae cynghorwyr ariannol sy’n darparu cyngor ariannol personol ar opsiynau ymddeol wedi eu dosbarthu naill ai’n annibynnol neu gyfyngedig.\nNid yw Cynghorwyr ariannol annibynnol (IFAs) wedi eu cyfyngu o ran y mathau o gynnyrch y gallant argymell na’r darparwyr a’u cynnyrch a gynigiant. Ar y llaw arall gall cynghorwyr cyfyngedig un ai fod wedi eu cyfyngu o ran yr ystod o gynnyrch, neu’r nifer o ddarparwyr a ddewisant ohonynt.\nY cwestiwn allweddol i ofyn i’ch cynghorydd yw a yw’n cynnig gwasanaeth sy’n adlewyrchu’r farchnad gyfan. Mae hyn yn golygu pa bynnag gynnyrch neu wasanaeth sy’n cael ei argymell, gall eich cynghorydd ddewis o ddetholiad o ddarparwyr cynnyrch yn y farchnad benodol honno ac nid dim ond un neu ddau. Felly gallwch fod yn sicr eich bod yn cael y dewis ehangaf posib.


Glo Man: Byd y Theatr\nByd y Theatr\nBu dau o fechgyn ifanc, sydd a chysylltiad a’r Betws yn teithio’r wlad ym mis Medi fel aelodau o Gwmni Theatr Ieuenctid Cymru.\nMae Dyfed Cynan yn fiyr i Mavis a John Williams, Heol Pentwyn ac yn fab i Lowri a Geraint. Enillodd ysgoloriaeth Glan Aethwy i’r actor mwyaf addawol yn 2008-9 a daeth i’r llwyfan yng nghystadleuaeth Richard Burton yn Eisteddfod Caerdydd. Mae wedi cymryd rhannau blaenllaw yn cynghyrchiadau’r Urdd\nmegis Les Miserables a Ffawd. Mi fydd yn cychwyn ar gwrs actio yn y “Central School of Speech and Drama yn Llundain fis Hydref.\nGweithio tu ’nôl i’r llenni bu Eirian Rhys, sef wyr Jean a’r diweddar Robert Evans, Heol y Betws a mab Guto ac Anita. Mae Eirian yn gyn-ddisgybl Ysgol G y m r a eg Rhydaman, Maes yr Yrfa a Choleg Gorseinon a bu’n aelod ffyddlon iawn yn Ysgol Sul Capel Newydd. Mi fydd yn dilyn cwrs Technegydd Cerdd ym Mhrifysgol Morgannwg Caerdydd fis Hydref.\nRoedd Dafydd Llyr Thomas, Heol y Coleg, Rhydaman hefyd yn aelod o’r cwmni. Dymunwn yn dda i’r tri yn eu gyrfa dewisiedig.\nPosted by edwyn williams at 11:03 PM


Manteision maethol cig coch - Eat Welsh Lamb and Welsh Beef\nCael yr hyn sydd ei angen arnon ni …mewn ffordd naturiol\nMae pethau’n newid. Mae hyd yn oed anghenion maethol ein cyrff yn amrywio ac yn newid yn ystod ein bywydau, ac mae’n hanfodol ein bod ni’n gofalu am ein cyrff er mwyn bod yn iach ac yn hapus o fabandod hyd cyfnodau hwyrach ein bywydau.\nA oes un bwyd y dylen ni ei fwyta sy’n rhoi ein holl anghenion dietegol i ni? Yn syml, yr ateb yw ‘nag oes’; nid oes yr un bwyd unigol sy’n cynnwys yr holl faetholion sydd eu hangen arnon ni i fod yn iach. Y ffordd hawsaf i fyw’n iach yw bwyta amrywiaeth o wahanol fwydydd.\nSerch hynny, mae un bwyd sy’n gallu ein helpu ni i gael digon o haearn, potasiwm, magnesiwm, zinc, Fitaminau B, a Fitamin D yn ystod pob cyfnod o’n bywydau: cig coch.\nGan ei fod yn llawn dop o fitaminau a mwynau hanfodol, gall diet cytbwys gyda chig coch yn sail iddo ein helpu ni i gadw’n ffit ac yn iach trwy gydol ein bywydau.\nMae cig coch yn naturiol gyfoethog mewn protein ac mae’r fitaminau a’r mwynau mae’n eu cynnwys yn cynnig nifer o fanteision iechyd. Er enghraifft, gall helpu rheolaeth ein cyrff dros bwysau gwaed; iechyd llygaid a chroen; iechyd esgyrn; gweithrediad y cyhyrau a’r nerfau; iechyd atgenhedlol; gwallt ac ewinedd; trosglwyddo ocsigen sy’n ein hatal rhag teimlo’n flinedig; yn ogystal â gweithrediad yr imiwnedd a gweithrediad gwybyddol. Gall hefyd ein helpu ni i ganolbwyntio a gall gynnig ynni cyson inni i gario ymlaen gyda ein bywydau bob dydd.\nMae cig coch yn cynnwys y mathau o haearn a zinc sy’n cael eu hamsugno’n well gan ein cyrff na’r rheini sydd i’w cael mewn unrhyw ffynonellau dietegol eraill. Caiff haearn hema o gig coch ei amsugno 2-6 gwaith yn well na ffynonellau haearn heb hema.\nMae bwyta Cig Oen Cymru a Chig Eidion Cymru blasus fel rhan o ddeiet iach a chytbwys yn ffordd wych o sicrhau eich bod chi’n cael yr hyn sydd ei angen arnoch chi ar gyfer iechyd da – fel sy’n naturiol.


Diweddariad COVID-19: 10 Mehefin\nYn y diweddariad COVID-19 diweddaraf gan Gyngor Caerdydd: canllawiau wedi'u cyhoeddi i helpu ysgolion, colegau a lleoliadau gofal plant; cyflwyno miloedd o declynnau wrth i Gaerdydd ymateb i amddifadedd digidol; a ‘Gwybod, Gweld, Gweithredu', cadw plant yn ddiogel gartref.\nCyflwyno miloedd o declynnau wrth i Gaerdydd ymateb i amddifadedd digidol\nMae bron 6000 o declynnau digidol gan gynnwys Chromebooks ac iPads wedi cael eu dosbarthu i blant a phobl ifanc yng Nghaerdydd sydd wedi cael eu hadnabod yn rhai sy'n dioddef amddifadedd digidol. Mae hyn ar ben 1400 o ddyfeisiau band eang 4G symudol.\nDrwy sefydlu tîm penodol ar gyfer y project, mae'r Cyngor wedi gweithio gydag ysgolion i bennu faint yn union o ddisgyblion sydd angen cymorth digidol ac wedi datblygu amrywiaeth o ffyrdd o fynd i'r afael â phroblem amddifadedd digidol fel y gall plant a phobl ifanc barhau i ddysgu ar-lein pan fo'r ysgolion ar gau.\nDywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry: "Mae sicrhau bod pob plentyn yn gallu cael mynediad at ddyfeisiau a chysylltedd rhyngrwyd yn rhan o strategaeth hirdymor ar gyfer Caerdydd a oedd i fod i gael ei rhoi ar waith yn ddiweddarach eleni ond sydd wedi'i chyflwyno'n gynt yn sgil y cyfnod cloi.\n"Mae cyhoeddiad Llywodraeth Cymru y bydd angen darparu addysg drwy ddysgu cyfunol - cyfuniad o ddeunyddiau addysgol ar-lein a dulliau ystafell ddosbarth traddodiadol - yn ei gwneud yn bwysicach nag erioed bod gan bob plentyn fynediad digidol, hyd yn oed pan fydd ysgolion yn ailagor."\nMae'r cynllun wedi ei gyflawni drwy gyllid gan Gyngor Caerdydd mewn partneriaeth â Chronfa Project Technoleg Addysg Llywodraeth Cymru i gefnogi plant yng Nghaerdydd sydd wedi methu â dysgu ar-lein tra bod ysgolion ar gau oherwydd COVID-19.\nCadw Plant yn Ddiogel Gartref: Gwybod, Gweld, Gweithredu\nYn ystod y cyfnod cloi, mae'n bwysiggwybody gallai rhai plant a phobl ifanc fod yn cael eu cam-drin a'u hecsbloetio gartref. Gall y camdrinwyr wneud iddynt gredu na ddylent byth ddweud wrth neb ac mai eu bai nhw yw'r cam-drin. Wedi'u cau i mewn gyda'u camdrinwyr, nid oes ganddynt fawr o gyfle i ddianc na dweud wrth neb.\nMae angen eich help ar y plant hyn. Fel cymydog neu weithiwr allweddol sy'n ymweld â chartrefi am unrhyw reswm, efallai mai chi fydd yr unig un i sylwi ar gamdriniaeth ac adrodd am y peth.\nOs byddwch yngweldyr arwyddion hyn:\nYmddygiad gochelgar o amgylch unigolion penodol\nNewidiadau sydyn mewn ymddygiad\nPlant gyda chleisiau, llosgiadau, marciau brathu neu doresgyrn\nPlant yn ymddangos yn dawel, yn bryderus neu'n ofnus\nClywed neu weld gweiddi neu drais tuag at blentyn\nPlant wedi cael eu gweld yn cario neu'n defnyddio cyffuriau\nPlant yn hwyr neu'n cyrraedd adref yn hwyr mewn gwahanol geir\nPlant ar eu pen eu hunain yn ymweld â thŷ lle mai dim ond oedolion sy'n byw ynddo\nCofiwchweithreduar eich pryderon, hyd yn oed os ydych chi'n ansicr. Mewn argyfwng ffoniwch 999.\nAr gyfer pryderon plant ffoniwch yr Hyb Diogelu Amlasiantaeth ar 029 2053 6490.\nOs oes gennych bryderon y tu allan i oriau, ffoniwch y Tîm Dyletswydd Brys ar 029 2078 8570.


Iaith a Delwedd Cynhwysol - Disability Wales\nHome > Hawliau > Iaith a Delwedd Cynhwysol\nIaith a Delwedd Cynhwysol\nGall sut mae pobl yn cael eu cynrychioli, eu disgrifio neu eu cyfeirio atynt gael cryn effaith ar sut mae nhw’n teimlo am eu hunain a sut mae’r cyhoedd, cyflogwyr a darparwyr gwasanaeth yn eu gweld.\nNi fydd pawb yn cytuno ar bopeth ond mae cytundeb cyffredinol ar rai canllawiau sylfaenol.\nPerson yn Gyntaf neu Hunaniaeth Iaith Gyntaf?\nDefnyddir iaith person-cyntaf yn aml mewn lleoliadau proffesiynol. Mae’n golygu dweud “person ag anabledd,” yn hytrach na “pherson anabl.” Y meddwl yw, trwy roi’r person yn gyntaf, y bydd pobl yn canolbwyntio ar yr unigolyn yn hytrach na’u diffinio yn ôl eu hanabledd yn unig.\nFodd bynnag, mae’n well gan lawer o bobl anabl beidio â defnyddio iaith person yn gyntaf. Yn lle hynny, mae nhw’n dewis hunaniaeth-gyntaf e.e. person anabl.\nMae hyn yn pwysleisio sut mae pobl â namau yn anabl oherwydd rhwystrau mewn cymdeithas hynny ydy, dealltwriaeth Model Cymdeithasol o anabledd.\nMae hyn yn gosod y cyfrifoldeb ar gymdeithas i gael gwared ar rwystrau sy’n anablu, a bod yn gwbl gynhwysol o bobl â namau.\nAr ben hynny mae llawer yn gweld eu profiad byw o nam ac anabledd fel rhan o’u hunaniaeth a’r hyn sy’n eu gwneud nhw fel person. Mae mabwysiadu’r Model Cymdeithasol o Anabledd yn awgrymu mabwysiadu hunaniaeth iaith gyntaf e.e. ‘Person anabl’ yn hytrach na ‘pherson ag anabledd’.\nFodd bynnag, mae unigolion yn parhau i fod yn rhydd i wneud eu dewisiadau eu hunain o ran sut y maent yn dymuno cyfeirio atynt eu hunain.\nTermau a labeli ar y cyd\nDisgrifiad yw’r gair ‘anabl’ nid grŵp o bobl. Defnyddiwch ‘pobl anabl’ nid ‘yr anabl’ fel y term cyfunol.\nFodd bynnag, mae llawer o bobl Byddar, sydd yn defnyddio BSL fel iaith gyntaf, yn ystyried eu hunain yn rhan o ‘y gymuned Fyddar’ – gallant ddisgrifio eu hunain fel ‘Byddar’, gyda ‘B’ mawr, i bwysleisio eu hunaniaeth Byddar.\nOsgoi labeli meddygol. Maent yn dweud ychydig am bobl fel unigolion ac maent yn tueddu i atgyfnerthu ystrydebau o bobl anabl yn ‘gleifion’ neu’n sâl.\nPeidiwch â chyfeirio’n awtomatig at ‘bobl anabl’ ym mhob cyfathrebiad – nid yw llawer o bobl sydd angen budd-daliadau a gwasanaethau anabledd yn uniaethu â’r term hwn. Ystyriwch ddefnyddio ‘pobl â chyflyrau iechyd neu namau’ os yw’n ymddangos yn fwy priodol.\nCadarnhaol nid negyddol\nOsgoi ymadroddion fel ‘yn dioddef o’ sy’n awgrymu poen cyson ac ymdeimlad o anobaith.\nMae cyfeirio at bobl anabl fel rhai ‘bregus’ yn awgrymu gwendid cynhenid a diymadferthedd. Gall hefyd arwain at wneud pobl yn fwy o darged ar gyfer trais domestig, aflonyddu sy’n gysylltiedig ag anabledd a throseddau casineb. Gall pobl anabl gael eu hunain mewn sefyllfaoedd bregus, yn aml oherwydd diffyg cefnogaeth ac arwahanrwydd cymdeithasol, a dylid fynd i’r afael â hyn.\nEfallai na fydd defnyddwyr cadair olwyn yn ystyried eu hunain yn ‘gyfyngedig neu yn rhwym i’ gadair olwyn – ceisiwch feddwl amdano fel cymorth symudedd yn lle.\nYmadroddion bob dydd\nMae’r rhan fwyaf o bobl anabl yn gyfforddus â’r geiriau a ddefnyddir i ddisgrifio bywyd bob dydd. Efallai y bydd pobl sy’n defnyddio cadair olwyn yn ‘mynd am dro’ a phobl â nam ar eu golwg yn falch iawn – neu beidio – ‘i’ch gweld chi’. Gall nam olygu bod rhai pethau’n cael eu gwneud mewn ffordd wahanol. Dylid osgoi ymadroddion cyffredin a allai gysylltu namau â phethau negyddol, er enghraifft ‘byddar at ein pledion’, ‘troi llygad dall’.\nGeiriau i’w defnyddio a’u hosgoi\nOsgoi geiriau goddefol, dioddefwr. Defnyddiwch iaith sy’n parchu pobl anabl fel unigolion gweithredol sydd â rheolaeth dros eu bywydau eu hunain.\n(Y) Dan Anfantais, (Yr) Anabl (pobl) Anabl\nDioddefwyr o Sydd â (Enw’r cyflwr neu nam)\nYn gyfyngedig i gadair olwyn Defnyddiwr cadair olwyn\nO dan anfantais feddyliol Unigolyn ag anhawster dysgu\nCripl Person anabl\nSpastig Unigolyn â Cerebral Palsy\nCorff abl Di-anabl\nGwallgof Person â chyflwr iechyd meddwl\nByddar a bud Byddar, Defnyddiwr (BSL), Person â nam clyw\nY dall Pobl â nam golwg, Pobl ddall, pobl rhannol ddall\n(Yr) Epeleptig, Diabetig ac yn y blaen Person ag epilepsi, person â chlefyd y siwgr\nCorrach, ‘Midget’ Rhywun a thyfiant cyfyngedig\nFfitiau, ymosodiadau ‘Seizures’\n* Defnyddir y derm ‘pobl ag anabledd dysgu’ yn helaeth, gan gynnwys ymhlith grwpiau hunan-eiriolaeth. O safbwynt Model Cymdeithasol mae cyfateb anabledd â nam yn broblemus felly gall y rhai sy’n eirioli hunaniaeth iaith gyntaf gyfeirio at ‘bobl ag anawsterau dysgu’ neu ‘bobl â nam gwybyddol neu ddeallusol’.\nMae pobl anabl yn cynnwys 25% o boblogaeth Cymru ac wrth gyflwyno Cymru fel cenedl gynhwysol, maent yn defnyddio delweddau sy’n adlewyrchu ei chymunedau amrywiol, yn herio stereoteipiau ac yn helpu i chwalu rhwystrau.\nDylai’r delweddau a ddewisir gynrychioli:\nDefnyddiwch dôn llais naturiol. Peidiwch a nawddogi neu siarad i lawr\nPeidiwch ceisio siarad ar draws neu orffen brawddeg unigolyn\nCyfeiriwch at bobl anabl fel rydych yn siarad a phawb arall\nSiaradwch yn uniongyrchol â pherson anabl hyn yn oed os oes ganddynt gyfaill neu gyfieithydd.\nhttp://www.disabilitywales.org/projects/embolden/ – Reporting on Disability for Journalists Guide


Medieval festival | Gwyl Y Fflam\nCorwen, gogledd Cymru\nAM EIN GŴYL\nCroeso i wefan Gŵyl y fflam lle y byddwch yn dod o hyd i'r holl wybodaeth am ein gŵyl ganoloesol newydd, gyffrous yng Nghorwen, Edeyrnion, gogledd Cymru.\nBydd penwythnos 14 & 15 Medi 2019 yn ddathliad o'r oesoedd canol Cymraeg gyda phwyslais arbennig ar ein arwr lleol, Owain Glyndwr ac ' oes y tywysogion Cymreig '. Mae ein gŵyl ganoloesol yn mynd â chi'n ôl mewn amser i oes arall ac yn dangos i chi sut beth oedd bywyd bob dydd yn yr Oesoedd Canol yng Nghymru. Fe'i cynhelir yn nhref Corwen. Tref sydd yn adnabyddus am ei chysylltiadau ag Owain Glyndŵr, a enwyd yn Dywysog Cymru ar 16 Medi 1400. O'i Faenor cyfagos yng Nglyndyfrdwy, dechreuodd wrthryfel a barodd bedair mlynedd ar ddeg yn erbyn rheolaeth Lloegr.\nYn ystod yr ŵyl bydd grwpiau ailgreu’r canol oesoedd yn heidio i Edeirnion i greu gwersyll hanes byw. Mae'r gweithgaredd bywiog, hanesyddol yma yn cynnig cipolwg ar dreftadaeth Cymru. Bydd cyfle hefyd i loddesta, gyda mochyn wedi rhostio a diodydd canoloesol. Bydd stondinau'r farchnad yn gwerthu bwyd a chrefftau a wneir gan artistiaid lleol. Bydd yna gellweiriwr canoloesol, ymladd cleddyf, ail-greu brwydrau, jyglwyr, bwytawyr tân, saethyddiaeth, arddangosfeydd hanesyddol, cerddoriaeth fyw a dawns, storïwyr a gweithgareddau plant.\nCyfle unigryw i brofi'r Oesoedd Canol!\nPeidiwch ag anghofio y bydd Ymladdwyr Canoloesol o bob cwr o'r DU yn herio eu gilydd yn y Bencampwriaeth Brydeinig Brwydro Canoloesoedd yn ystod deuddydd yr Ŵyl!\nDewch i ddathlu diwrnod Owain Glyndŵr ar 16 Medi gyda grŵp dydd Owain Glyndŵr. Mwy o wybodaeth yma\nMae'r digwyddiad yn cael ei drefnu gan dîm o wirfoddolwyr gweithgar.\nOs ydych am gymryd rhan yn yr ŵyl\nHoffem ddiolch i'n noddwyr:\nAled Rhys Jones, Bryn Jones, Dylan Wynne, Ann Ellis, Colin Roberts, Eurig Jones & Bryn Gloch Caravan Park, Ruth Lee, Williams Homes (Bala) Ltd, David Jones, Gareth Phillips, Dawn French, Old Police Station Corwen, Gwyneth Ellis, City Electrical Factors, Victoria Lubinska-Felix,PEC Tyres, Cheval Starbox.


Gêm Fochyn yn y jyngl Ar-lein. Chwarae am ddim\nGêm Fochyn yn y jyngl\nWedi chwarae: 3503\nChwaraewch y gêm Fochyn yn y jyngl Ar-lein:\nGêm Disgrifiad Fochyn yn y jyngl\nAeth eich grŵp ar daith fythgofiadwy drwy'r jyngl. Mewn cariad gyda chi ferch uneducated sy'n enwog cusanau. Mae ei cusanu eich hir a melys, ond ni fyddwch yn sylwi ar y cyfranogwyr yn teithio. . Chwaraewch y gêm Fochyn yn y jyngl ar-lein.\nNodweddion technegol y gêm Fochyn yn y jyngl\nGêm Fochyn yn y jyngl Ychwanegodd: 01.03.2012\nMaint y gêm: 2.07 MB\nMae'r gêm yn cael ei chwarae: 3503 amser\nGêm Rating: 4.81 allan 5 (16 amcangyfrifon)\nGemau fel y gêm Fochyn yn y jyngl\nLawrlwytho gêm Fochyn yn y jyngl\nEmbed y gêm Fochyn yn y jyngl ar eich gwefan:\nFochyn yn y jyngl\nI fewnosod y gêm Fochyn yn y jyngl ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Fochyn yn y jyngl, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Fochyn yn y jyngl, hefyd yn chwarae yn y gêm:


Gêm Stella Winx Ar-lein. Chwarae am ddim\nGêm Stella Winx\nWedi chwarae: 6244\nChwaraewch y gêm Stella Winx Ar-lein:\nGêm Disgrifiad Stella Winx\nMae hyn yn tylwyth teg 'n giwt a enwir Stella. Mae'n un o'r Winx chwiorydd. Heddiw, cytunodd yr holl ferched i gwrdd, yn eistedd mewn caffi i sgwrsio a hel clecs cwrs. Byddwch yn dod o hyd i'r dasg fwyaf anodd. Angen i godi y ffrog tylwyth teg mwyaf prydferth. Gwnewch steil gwallt ffasiynol ychwanegu at yr addurniadau thema edrych ac ategolion. . Chwaraewch y gêm Stella Winx ar-lein.\nNodweddion technegol y gêm Stella Winx\nGêm Stella Winx Ychwanegodd: 26.03.2013\nMae'r gêm yn cael ei chwarae: 6244 amser\nGêm Rating: 4.35 allan 5 (120 amcangyfrifon)\nGemau fel y gêm Stella Winx\nLawrlwytho gêm Stella Winx\nEmbed y gêm Stella Winx ar eich gwefan:\nI fewnosod y gêm Stella Winx ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Stella Winx, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Stella Winx, hefyd yn chwarae yn y gêm:


Canllaw i ddefnyddio Trefn Gwynion y Gwasanaethau Cymdeithasol\nY Tîm Cwynion sy’n cofnodi ac yn rheoli pob canmoliaeth a chwyn.\nSut mae gofyn am help a chyngor?\nGallwch chi, neu rywun ar eich rhan, gysylltu â’r Tîm Cwynion gyda’ch sylw, canmoliaeth neu gŵyn. Gallwch ysgrifennu atom, ffonio neu e-bostio:\nSir y Fflint CH5 3XT\n• Byddwn yn cofnodi a chydnabod eich cwyn o fewn 2 ddiwrnod gwaith i’w derbyn.\n• Bydd cyfle i chi drafod eich cwyn gyda Rheolwr o fewn 10 diwrnod gwaith ar ôl i’ch cwyn gael ei chydnabod. Bydd hyn naill ai wyneb yn wyneb neu dros y ffôn.\n• Gwneir pob ymdrech i sicrhau bod y problemau’n cael eu datrys ar y cam hwn.\n• Unwaith y byddwch chi a'r Rheolwr wedi cytuno sut i ddatrys eich cwyn, byddant yn ysgrifennu atoch o fewn 5 diwrnod gwaith ar ôl y dyddiad hwnnw.\n• O bryd i'w gilydd, efallai y byddwn yn awgrymu cyfryngu neu ddull arall i geisio datrys anghydfodau.\n• Os nad ydych yn fodlon ag ymateb yr Adran yng Ngham 1, mae hawl gennych i ofyn i’ch cwyn gael ei hymchwilio’n annibynnol yng Ngham 2.\n• Bydd y Tîm Cwynion yn trafod eich cais yn fanylach gyda chi.\n• Byddwn yn penodi Ymchwilydd Annibynnol i edrych ar eich cwyn.\n• Dylai gymryd 25 diwrnod gwaith i gwblhau’r ymchwiliadau hyn, ond efallai y bydd angen mwy o amser yn dibynnu ar gymhlethdod y gŵyn.\n• Mae gennych yr hawl i fynd â'ch cwyn yn syth i Gam 2, ond credwn mai’r ffordd gyflymaf a symlaf i ddatrys eich pryderon yw gwneud hyn yng Ngham 1.\nMae Gwasanaeth Eiriolaeth Sir y Fflint yn cefnogi gwaith gydag oedolion, pobl hŷn, pobl iau sydd â dementia a’u gofalwyr\nMae Cymdeithas Cyngor ac Eiriolaeth Gogledd Cymru yn rhoi cyngor ac eiriolaeth i bobl gydag anableddau\nMae Age Connects yn darparu help a chyngor i bobl hŷn


Elusen Gymreig yn annog Llywodraeth y DU i gefnogi teuluoedd sy’n ei chael hi’n anodd oherwydd yr argyfwng costau byw. | Home-Start Cymru\nMae un o bob wyth teulu wedi mynd heb wres, dŵr na thrydan, yn ystod y tri mis diwethaf, ac mae  Efi yn un o’r miloedd o rieni yng Nghymru sydd wedi gwneud toriadau oherwydd costau byw cynyddol.\nGan weld yn uniongyrchol yr effaith y mae costau byw yn ei chael ar deuluoedd, mae’r elusen Gymreig, Home-Start Cymru yn erfyn ar Lywodraeth y DU i ddefnyddio popeth sydd ar gael iddynt i helpu’r rhai sydd ar yr incwm isaf dros y misoedd nesaf.\nDywedodd Efi Nydrioti, sy’n fam i dri o blant o Gaerdydd: “Rwy’n torri’n ôl ar bopeth. Mae ein biliau wedi codi cymaint; os mai dim ond fi oedd, byddwn i’n dioddef, ond mae wedi bod mor oer i’r plant, dwi wedi gorfod ei dalu ar draul meysydd eraill, fel siopa bwyd”.\nDywedodd Bethan Webber, Prif Weithredwr Home-Start Cymru, “Gyda’r holl gostau’n codi, nid yw incwm llawer bellach yn talu am y pethau sylfaenol. Bob dydd mae ein staff a’n gwirfoddolwyr yn clywed straeon torcalonnus am rieni yn brwydro i gynhesu eu cartrefi, ddim yn bwyta eu hunain fel eu bod yn gallu fforddio bwyd i’w plant, ac maen nhw ar ben eu tennyn yn feddyliol oherwydd y pwysau aruthrol sydd arnyn nhw.”\nYmhlith y teuluoedd pryderus mae Emma Jones; mam sengl i dri o blant o Ganolbarth Cymru a ddywedodd, “Dydw i ddim yn gwybod faint yn fwy y gallaf ei dorri’n ôl. Dwi’n poeni’n barhaus sut ydw i’n mynd i ymdopi pan fydd prisiau ynni’n codi. Dwi ddim yn gwybod beth i’w wneud. Ni allaf ennill.”\nRhiant arall sy’n poeni yw Gemma Matthews o Sir Gaerfyrddin, “Mae popeth yn cynyddu, ac rydyn ni’n cael trafferth. Gyda phopeth yn mynd i fyny, rydyn ni’n crafu bob mis; mae’n anodd. Gyda Chredyd Cynhwysol, dwi ddim yn gwybod a fyddant yn talu am y cynnydd ym mhris ynni. Ydw i naill ai’n cadw’r tŷ yn gynnes, fel nad yw fy mhlant yn mynd yn sâl? Neu roi bwyd ar y bwrdd, fel nad ydyn nhw’n newynu? Ni ddylai unrhyw fam orfod dewis rhwng bwyta neu gynhesu.”\nCyn Datganiad Gwanwyn y Canghellor yr wythnos nesaf, mae’r elusen yn galw ar lywodraeth y DU i gymryd camau brys i leddfu poen y cynnydd ym mhrisiau ynni a thanwydd ar y cartrefi tlotaf.\nMae Bethan yn parhau: “Mae’r ychydig flynyddoedd diwethaf wedi bod mor anodd i deuluoedd, gyda’r effeithiau yn dechrau cydio mewn gwirionedd. Mae Datganiad y Gwanwyn yn gyfle mawr i’r Canghellor helpu i leddfu rhywfaint ar y pwysau hwn. Dylai hyn o leiaf gynnwys uwchraddio buddion yn sylweddol, torri treth tanwydd, cynyddu ad-daliadau biliau ynni a chyflwyno cymorth wedi’i dargedu ymhellach i helpu pobl sy’n cael trafferth gyda’r cynnydd serth yn eu biliau ynni.\n“Heb gymryd camau bydd teuluoedd yn mynd i ddyled broblemus a fydd yn effeithio arnyn nhw am flynyddoedd i ddod. Mae angen gweithredu nawr i gefnogi cartrefi a gwneud yn siŵr bod teuluoedd yn gallu fforddio’r costau cynyddol parhaus am y misoedd a’r blynyddoedd i ddod.”\nI gefnogi pobl fel Efi ac Emma, gallwch wirfoddoli neu gyfrannu at Home-Start Cymru yn homestartcymru.org.uk.\nHome-Start Cymru yn lansio ymgyrch i ddod o hyd i wirfoddolwyr cymunedol ar gyfer rôl werth chweil yn cefnogi teuluoedd lleol.\nStopio cosbi corfforol yng Nghymru – 21 Mawrth 2022


Contractau cyflogaeth ac egluro eich hawliau fel cyflogai - Y Gwasanaeth Cynghori Ariannol\nMae'r erthygl hon yn ymddangos mewn: Budd-daliadau yn y gwaith | Materion sylfaenol am gyflogaeth | Hunangyflogaeth | Gwaith a diweithdra\nOs ydych yn gweithio, mae’n bwysig deall sut mae eich contract ysgrifenedig neu lafar yn sefydlu’r hawliau a chyfrifoldebau i chi a’ch cyflogwr gan fod eich hawliau yn y gwaith hefyd wedi eu heffeithio gan eich statws cyflogaeth. Yn y canllaw hwn, rydym yn edrych ar beth allai fod yn gynwysedig yn eich contract cyflogaeth, sut mae’ch hawliau wedi eu heffeithio gan eich statws cyflogaeth a beth i’w wneud os oes gennych chi gŵyn neu os yw’r contract yn cael ei dorri.\nMae’ch hawliau yn y gwaith yn ddibynnol ar os ydych yn gyflogai, yn weithiwr neu’n hunangyflogedig. Mae canfod eich statws yn gam cyntaf allweddol i wybod yr hyn mae gennych yr hawl i’w gael.\nDysgwch beth yw eich statws cyflogaeth yn ein canllaw i’r gwahanol fathau o gyflogaeth.\nEr bod y rhan fwyaf o gontractau cyflogaeth yn ysgrifenedig, gallant hefyd fod yn gytundebau llafar. Mae gan gontractau llafar yr un awdurdod cyfreithiol, ond gall fod yn llawer anoddach ei brofi.\ntâl gwyliau, yn ogystal â faint o amser y cewch ei gymryd fel gwyliau (mae’r rhan fwyaf o weithwyr llawn amser yn cael 28 diwrnod a gweithwyr rhan amser yn cael yr un faint pro rata i’r nifer o ddyddiau neu oriau maent yn ei weithio).\nNid yw telerau goblygedig yn rhai ysgrifenedig mewn contract, ond maent yn ymddygiad disgwyliedig ond gellir eu goblygu yn y rhan fwyaf o gontractau cyflogai.\nBydd raid i’ch cyflogwr, o ganlyniad i hyn, gynnig amgylchedd diogel gan beidio â gofyn i chi wneud unrhyw beth anghyfreithlon, megis gyrru cerbyd heb yswiriant.\nEr enghraifft treth ac Yswiriant Gwladol, a’u rhoi yn eich contract gydag esboniad ysgrifenedig neu gytuno yn ysgrifenedig cyn eu gwneud.\nMae diogelwch arbennig yn bodoli ar gyfer cyflogeion adwerthu sy’n golygu ei bod hi’n anghyfreithlon i gyflogwr ddidynnu mwy na 10 y cant o’r cyflog gros ar gyfer prinder arian neu ddiffyg stoc.\nGall eich contract gynnwys telerau sydd ond yn ddilys ar gyfer eich cyfnod prawf, ond ni all y telerau hyn ddisodli eich hawliau statudol.\nEr enghraifft, yn ystod cyfnod prawf, efallai na fyddwch yn medru cael yr holl hawliau hyd nes i chi orffen y cyfnod hwnnw, ond ni all fod unrhyw leihad yn eich hawliau statudol, er enghraifft, cael eich talu am gyfnod gwyliau, cyfnod mamolaeth statudol neu dâl salwch.\nOs nad ydych chi’n siŵr sut fydd newid yn effeithio arnoch chi neu os ydych am ei dderbyn, gallwch gael cyngor am ddim ar gyflogaeth gan eich Swyddfa Cyngor ar Bopeth leol neu linell gymorth ACAS\nAngen cymorth arnoch i ddeall newid telerau contract? Dysgwch fwy ar y wefan Cyngor ar Bopeth.\nI’ch helpu i gyfrifo a ydych yn cael yr Isafswm Cyflog Cenedlaethol, o Ebrill 2019, bydd rhaid i slipiau cyflog gynnwys manylion y nifer o oriau yr ydych wedi eu gweithio. Dewch o hyd i ragor o wybodaeth yn ein canllaw am ddeall eich slip cyflog.\nDylai pob un o’r rhain, ynghyd ag unrhyw hawliau atodol, gael eu cyflwyno’n glir yn eich contract cyflogaeth, a dyma pam ei bod mor bwysig ei darllen cyn llofnodi.\nOs oes gennych unrhyw broblemau neu ymholiadau ynghylch eich contract, neu os ydych chi’n credu y torrwyd amodau eich contract, y peth cyntaf ddylech chi ei wneud yw trafod hyn gyda’ch cyflogwr.\neich undeb llafur (os ydych chi’n aelod),\nGallwch gysylltu â llinell gymorth ACAS ar 0300 123 1100 a llinell gymorth yr LRA ar 028 9032 1442.\nDysgwch fwy am gyfryngu a helpu datrys materion cyflogaeth yng Nghymru, Lloegr a’r Alban ar wefan ACAS.\nOs ydych chi yng Ngogledd Iwerddon, gallwch ganfod rhagor o wybodaeth ar wefan yr Asiantaeth Cysylltiadau Llafur (LRA).\nOs na fedrwch chi ddatrys y broblem, gallech ddefnyddio tribiwnlys cyflogaeth (gelwir hwn yn dribiwnlys diwydiannol yng Ngogledd Iwerddon).\nMae yna wybodaeth am ffioedd tribiwnlysoedd ar Gov.uk.\nByddwch yn dal i fod wedi’ch diogelu o ran iechyd a diogelwch os ydych chi’n gweithio ar eiddo busnes a, dan rai amgylchiadau, byddwch wedi’ch diogelu rhag gwahaniaethu.\nDysgwch fwy am eich hawliau yn eich diogelu rhag gwahaniaethu ar Gov.uk.\nOs oes gennych chi unrhyw broblemau gyda’ch contract hunangyflogedig, neu driniaeth yn y gwaith, yna’r peth cyntaf y dylech ei wneud yw crybwyll eich pryderon i’ch cyflogwr.\nYn ddibynnol ar y mater, efallai y byddwch yn gallu cael help a chyngor gan ACASar 0300 123 1100 os ydych yng Nghymru, Lloegr neu’r Alban.\nOs ydych chi yng Ngogledd Iwerddon, dylech gysylltu â’r Asiantaeth Cysylltiadau Llafur (LRA) ar 028 9032 1442.\nDysgwch fwy am sut all Community eich helpu os ydych yn hunangyflogedig ar eu gwefan.\nMae contractau dim oriau yn gynyddol gyffredin ac fe’i cynigir mewn nifer o sectorau yn cynnwys y diwydiant gofal, sector lletygarwch, gwaith warws a negeswyr.\nDylai eich contract ddatgan yn glir os yw’n un dim oriau ac yn aml bydd yn dweud bod angen i chi fod yn barod i weithio pan ofynnir gan ddweud nad oes unrhyw ofyniad cyfreithiol i’r cwmni gynnig gwaith i chi.\nRydych yn cael eich dosbarthu fel gweithiwr, felly mae gennych hawl i fuddion mewn gwaith sylfaenol yn cynnwys Isafswm Cyflog Cenedlaethol a gwyliau blynyddol.\nGallwch ddysgu mwy am gontractau dim oriau a’ch hawliau ar Gov.uk.\nOs oes gennych unrhyw broblemau gyda’ch triniaeth yn y gwaith neu os yw’r cyflog rydych yn ei dderbyn yn llai na’r isafswm cyflog, y peth cyntaf ddylech chi ei wneud yw trafod hyn gyda’ch cyflogwr.\nGallwch hefyd gysylltu ag ACAS ar 0300 123 1100 os ydych chi yng Nghymru, Lloegr neu’r Alban, neu’r Asiantaeth Cysylltiadau Llafur (LRA) ar 028 9032 1442 os ydych chi yng Ngogledd Iwerddon.\nMae statws cyflogaeth gweithiwr yn debyg i gyflogai ac yn rhoi hawl i chi i hawliau mewn swydd sylfaenol fel gwyliau â thâl a’r Isafswm Cyflog Cenedlaethol. Yn ddibynnol ar eich cyflogwr, efallai y bydd gennych chi hefyd hawl i dâl salwch, mamolaeth, tadolaeth a mabwysiadu statudol.\nDysgwch fwy am yr IWGB ar eu gwefanopens in new window\nDysgwch fwy am eich hawliau fel gweithiwr asiantaeth yma.


British Airways yn wynebu dirwy o £183m ar ôl achos o hacio – Golwg360\n8 Gorffennaf 2019 am 08:19 Diweddarwyd am 08:39\nAwyren British Airways yn glanio ym maes awyr Gatwick yn ystod y dydd (Gwener, 21 Rhagfyr, 2018).\nFe allai British Airways wynebu dirwy o £183m yn dilyn achos o hacio cyfrifiaduron pan gafodd manylion personol eu cwsmeriaid eu dwyn.\nRoedd manylion personol tua hanner miliwn o deithwyr dan fygythiad yn ystod y digwyddiad, yn ôl Swyddfa’r Comisiynydd Gwybodaeth (ICO).\nDywedodd llefarydd ar ran yr ICO mai’r ddirwy fyddai’r mwyaf i gael ei rhoi a’r cyntaf i’w gwneud yn gyhoeddus ers i reolau newydd ddod i rym.\nMae cadeirydd a phrif weithredwr y cwmni hedfan Alex Cruz, wedi dweud ei fod wedi’i “synnu a siomi” gan fwriad Swyddfa’r Comisiynydd Gwybodaeth.\nAc mae Willie Walsh, pennaeth cwmni International Airlines Group, sy’n rhan o British Airways, wedi dweud y bydd yn “amddiffyn” y cwmni gan gynnwys apelio yn erbyn y bwriad.\nMae’r ICO wedi awgrymu ei fod yn bwriadu rhoi dirwy o £183.4m i British Airways sy’n cynrychioli 1.5% o drosiant blynyddol y cwmni hedfan.\nCafodd manylion am yr achos o hacio eu datgelu ar Fedi 6 a Hydref 25 y llynedd.\nRoedd manylion personol cwsmeriaid ynghyd a gwybodaeth ariannol ei ddwyn rhwng Awst 21 2018 a Medi 5 2018 o wefan ba.com ac ap y cwmni.\nDywedodd British Airways ar y pryd bod manylion 380,000 o gardiau talu wedi cael eu dwyn.


“Gallai gwrth-Semitiaeth niweidio ymgyrch etholiadol Llafur” – Golwg360\nJohn McDonnell yn ymateb i'r helynt o fewn y blaid\nMae John McDonnell, canghellor yr wrthblaid, yn dweud y gallai’r helynt gwrth-Semitiaeth niweidio gobeithion Llafur o ennill yr etholiad cyffredinol ddydd Iau (Rhagfyr 12).\nOnd mae’n dweud bod y blaid “wedi gwneud popeth o fewn ein gallu” i ddatrys y sefyllfa, gan gynnwys “ymddiheuro wrth y gymuned Iddewig”, ac mai “nifer fach” o bobol wrth-Iddewig sydd yn y blaid erbyn hyn.\nMae’n wfftio’r awgrym fod 136 o achosion sydd heb eu datrys o hyd.\nSerch hynny, mae’n dweud nad y Blaid Lafur yn unig sy’n euog o’r fath ymddygiad.\n“Mae angen i ni ddysgu gwersi bob amser, wrth gwrs, a phob plaid felly, nid dim ond y Blaid Lafur,” meddai wrth raglen Andrew Marr ar y BBC.\n“Dw i eisiau i ni fod yn esiampl.\n“Dw i’n ymddiheuro wrth y gymuned Iddewig oherwydd rydyn ni wedi gwneud iddyn nhw ddioddef.\n“Dw i’n dweud wrthyn nhw ein bod ni’n gwneud popeth o fewn ein gallu.\n“Rydyn ni eisiau dysgu rhagor o wersi a bod yn esiampl ar gyfer gwrth-hiliaeth, a dyna sut ddylai’r Blaid Lafur fod.”\n‘Un achos yn un yn ormod’\nEr ei fod e’n dweud bod nifer fach o bobol o fewn y blaid yn wrth-Iddewig, mae’n dweud bod “un yn un yn ormod”.\n“Does dim ots gyda fi faint o bobol, mae un person gwrth-Iddewig yn ein plaid yn un yn ormod.\n“Yr hyn rydyn ni’n ei wneud yw eu taflu nhw allan yn eu heidiau.”\nRoedden nhw mewn cychod hir Celtaidd


Darn Barn – Statws Ysgol newydd Gydol Oes Y Bala\nHafan Newyddion Darn Barn – Statws Ysgol newydd Gydol Oes Y Bala\nDigwyddiadauBeth sydd ymlaen\nUnwaith eto mae'r drafodaeth wedi ei ail danio am y campws dysgu gydol oes yma yn nhref Y Bala, yn hytrach y statws arfaethedig i’r “ysgol newydd” yw testun y dydd. Braf wrth gwrs yw gweld yr adeiladu yn mynd yn ei flaen a chlywed am sicrwydd gan Gyngor Gwynedd a'r Llywodraeth fod y gwaith adeiladu yn parhau yn ôl y disgwyl.\nA ninnau ond ychydig ddiwrnodau o ddathlu un o’r gwyliau mwyaf yn y calendr Cristnogol rhaid imi ddweud fel llywodraethwr, rhiant, taid, Cynghorydd Sir ac aelod o’r gymuned fod fy nheimladau fel llawer un arall yn drist ac yn bryderus â natur y sefyllfa bresennol.\nTrist am nad oes sgwrs gyffrous i’w chlywed yn unman am fuddsoddiad o dros ddeg miliwn gan Gyngor Gwynedd a Llywodraeth Cymru ar gyfer datblygu adnodd addysgiadol addas ar gyfer yr unfed ganrif ar hugain. Trist nad oes balchder fod adnoddau cymunedol newydd fel llyfrgell newydd, neuadd/ theatr ac adnoddau chwaraeon megis cae 3G. Yn hytrach mae cwmwl o ansicrwydd unwaith eto uwch ein pennau oherwydd y “statws” bondigrybwyll.\nFel Cynghorydd Sir Gwynedd tros ward tref y Bala yr wyf wrth gwrs yn cynrychioli pawb, beth bynnag eu hil neu iaith eu crefydd neu ddaliadau gwleidyddol, a rydwyf yn tristau yn fawr fod aelodau Eglwys Crist Y Bala yn cael eu rhoi mewn sefyllfa mor anodd. Rhaid cofio nad ein pobol ni yn lleol sydd yn arwain y drafodaeth ar statws yr ysgol yn hytrach y Sanhedrin sydd â dim i’w wneud a’n cymuned ni o ddifri. Estroniaid ydynt.\nNodais ar y cychwyn fy mod yn drist ac yn bryderus, wel mae'r pryder yn deillio o ddarllen llythyr uniaith Saesneg a ddaeth gan dwrne'r Eglwys yng Nghymru o Westminster, England. Llythyr oedd yn syth yn cyfleu amheuaeth i mi a llawer un arall o beth yw gwir ddiddordeb ac amcanion yr Eglwys i fynnu cael statws eglwysig ar yr ysgol newydd.\nEr bod yr Eglwys bellach (am ryw reswm!!!) wedi pellhau o’r sylwadau yma ond yn fy marn i mae hynny yn fater o godi pais.\nNid oes neb yn gallu cyfleu i mi unrhyw fantais o gwbl er lles addysg ysbrydol na moesol ein plant o fod a statws Eglwysig yn hytrach na chymunedol, dyna sydd yn rhyfeddu. Ydy'r Eglwys yng Nghymru yn awgrymu fod ysgolion a statws Eglwysig yn rhoi gwell addysg i’n plant nac ysgolion cymunedol? Nid felly mae'r corff arolygu Estyn yn ei gweld hi.\nFelly i grynhoi yr wyf drwy gyfrwng y llythyr yma yn apelio yn daer am i’r Eglwys yng Nghymru gamu yn ôl yn urddasol. A gadael inni yma ym Mhenllyn gael statws Cymunedol i’n campws newydd, gadael inni ddathlu ac ymhyfrydu yn y datblygiadau cyffrous sydd ar y gorwel. Rhoi diwedd unwaith ac am byth ar yr amheuon a’r ofnau sydd gan rieni a hyd yn oed ein plant am ddyfodol addysg yn yr ardal yma.\nBeth mae'r ansicrwydd yma yn ei olygu i ddyfodol ein chweched dosbarth ni ?\nEr mwyn mesur dyhead y gymuned i'r perwyl yma ac i gael tystiolaeth gadarn y mae deiseb yn cael ei llunio gan nifer o rieni, athrawon, llywodraethwyr a Chynghorwyr Sir Penllyn. Arwyddwch a chefnogwch oherwydd ar ddiwedd y dydd addysg ac adnoddau gorau ar gyfer ein plant sydd yn holl bwysig ac nid rhyw statws bondigrybwyll. Byddaf yn barod iawn hefyd i dderbyn unrhyw lythyr neu e-bost ynghylch y mater fel y gallaf eu pasio ymlaen i aelod cabinet y Cyngor tros addysg.\nCyfrannu Nawri greu Cymru wellGwirfoddoliHelpa ni ennillPlaidBywDy luniau, trydar a fideos!\nProfiadau gwleidydd ifanc ym Malaysia\nAngen amddiffyn trigolion mwyaf bregus Gwynedd trwy ddatganoli\nGalw ar Gyngor Gwynedd i rewi ffi gwasanaethau gofal dydd


Sut ddylen ni ymateb i'r fandaliaeth ar gofeb Tryweryn? - BBC Cymru Fyw\nImage copyright @jezb\nImage caption Y wal wedi iddo gael ei ddifrodi nos Wener, 13 Ebrill\nNos Wener, 13 Ebrill, cafodd wal 'Cofiwch Dryweryn' ger Llanrhystud ei difrodi am y trydydd tro eleni.\nYn hytrach na'i difrodi gyda phaent, y tro yma fe gafodd darn sylweddol o'r wal ei ddinistro.\nO fewn 24 awr daeth gwirfoddolwyr at ei gilydd i ailadeiladu'r wal ac ailbaentio'r ysgrifen.\nMae Heddlu Dyfed-Powys wedi dweud eu bod yn trin difrodi'r wal fel trosedd casineb, ac maent wedi gosod camera cylch-cyfyng ger y safle.\nOnd sut ddylen ni ymateb i'r difrodi? Un wnaeth ymateb i'r stori ar y cyfryngau cymdeithasol oedd y Prifardd Meirion MacIntyre Huws, sy'n egluro mwy am ei safbwynt gyda Cymru Fyw.\nFelly mae rhywun wedi ymosod ar wal 'Cofiwch Dryweryn'. Dydy o fawr o syndod a dweud y gwir. Tra'n bod ni'n ymateb yn chwyrn fel y byddwn ni mi fydd y wal yn cael ei thargedu drosodd a throsodd. Felly be' wnawn ni?\nYn sicr nid bytheirio a rhegi a galw am dywallt gwaed yw'r ateb hir-dymor ond chwyldro llawer iawn mwy effeithiol, sef defnyddio'r Gymraeg. Mae mor syml â hynny. Ei defnyddio o hyd ac o hyd. Mynnu'r Gymraeg a'i siarad byth a beunydd. Cychwyn pob sgwrs yn Gymraeg a'u boddi nhw a'u syrffedu nhw efo'r iaith a phrofi nad ydi hi am ddiflannu.\nMae 'na hen ddywediad yn Yr Aifft pan fyddai carafan o gamelod yn cyrraedd pentref bychan a rhyw gŵn bach swnllyd a di-nod yn cythru i frathu eu coesau nhw, "Mi geith y rhechgwn gyfarth ddydd a nos ond mi fydd y garafan yn mynd yn ei blaen'.\nImage copyright @Jez_B\nImage caption Cafodd y murlun ei ailadeiladu a'i ailbeintio o fewn 24 awr\nOnd ni fydd siarad Cymraeg dow-dow Pen Llŷn na Chwmrâg y 'Wes, wes!' yn datrys problem y wal. Be' wnawn ni efo honno?\nMae rhai wedi galw ar i Sain Ffagan ei diogelu ond Sain Ffagan siŵr o hynny.\nMae gan y Cymry (Cymraeg a di-Gymraeg) fwy o awydd gweld y wal yn sefyll na sydd gan ei gelynion i'w gweld yn syrthio.\nOnd wedyn pam lai? Pam ddim mynd â'r cerrig gwreiddiol (o leiaf mae rhywfaint o'r paent gwreiddiol arnyn nhw) i'r Amgueddfa Werin lle cawn nhw eu gwarchod ddydd a nos hyd dragwyddoldeb?\nYna, fe gawn griw at ei gilydd i Lanrhystud a chodi wal newydd sbon, mymryn yn dalach a lletach na'r llall a'i phaentio fel yr oedd hi'n wreiddiol.\nAchos nid amgueddfa yw lle rhywbeth sydd yn parhau i wneud ei waith. Nid hen grair yw'r wal ond peth byw sy'n parhau i danio pobl. Mae'n hyd yn oed prysurach pan fydd rhywun yn ei thynnu i lawr neu'n paentio 'Elvis' drosti.\nIa, codi ail wal, dyna wnawn ni a fydd y pennau bach sydd mor benderfynol o'i chwalu fawr callach mai 'copi' fydd hi. Ac unwaith y bydd graffiti newydd drosti i gyd, mi geith ei phaentio eto ac eto ac eto nes eu bod nhw'n laru. Eu syrffedu nhw efo paent yn ogystal â geiriau.\nYn barod mae rhai wedi bod wrthi yn paentio wal ym Mhen-y-bont ar Ogwr. Da iawn nhw ond sylwais bod 'Yes Cymru' wedi hawlio'r murlun drwy adael eu henw ar ei gwaelod. Mae pob artist graffiti gwerth ei halen yn gwybod mai creu'r gwaith a gadael yn ddi-enw yw'r ffordd i ddenu ymateb. Cofiwch hynny os ydych chi am baentio wal arall yn rhywle.\nYn y cyfamser, mae gen i swm bach o arian yn fy mhoced i fynd tuag at symud y wal wreiddiol i Sain Ffagan, ac mae gen i fag o sment, trywel a brwsh paent yn y sied i godi un arall yn ei lle. Pwy arall sy'n gêm?\n'Difrod cofeb Tryweryn yn drosedd casineb'\nGalw am ddiogelu wal 'Cofiwch Dryweryn'


gobaith.cymru | Dave Bolton Archives - gobaith.cymru - Un o wefannau y Cyngor Ysgolion Sul\nIesu, mor hawddgar wyt ti\nIesu, mor hawddgar wyt ti, Rwyt ti mor addfwyn, mor bur, mor gu. Ti yw haul ein cyfiawnder ni, lesu, mor hawddgar wyt ti. Haleliwia, lesu yw fy Mrenin cu, Haleliwia, lesu sydd bopeth i mi. Cytgan Haleliwia, lesu ddaeth o’r bedd yn fyw, Haleliwia, maddau ’mai, Ef sydd Dduw. Cytgan Haleliwia, addfwyn a thyner […]


Â ffatri proffesiynol a chynhyrchiol, HAINAISEN yn un o'r gwneuthurwyr didau botwm Tsieina blaenllaw. Croeso i did botwm cyfanwerthu oddi wrthym ni, yr ydym bob amser cynnyrch rhad i gynnig i chi.\nLled * uchder\nBotwm dylunio ychydig yn wyneb: wyneb, canolfan galw heibio, carbide twngsten-Americanaidd a Nofiai fflat. Corff arferol a retrac. Couplings llawes-a weithgynhyrchir â stop canol i atal cerdded ar hyd y llinyn. Yn cynnwys couplings llawes. Sianc o addasyddion-goddefiannau dynn a weithgynhyrchwyd ag a carburized a straightness a reolir.\nBotwm darnau â 6tips, 7tips, 8tips\nMae angen gwahanol onglau tapr ffurfiannau creigiau gwahanol a driliau Graig. Wrth ddrilio gyda'r ymarferion Graig hydrolig effaith uchel yn ffurfiannau creigiau caled gyfrwng caled a garw, defnyddir ongl eang fel arfer. Defnyddir onglau tapr 11 a 12-graddau bob amser ar rigiau dril fodern. Ar gyfer effaith isel defnyddir driliau Graig a ffurfiannau creigiau meddalach, ac ongl tapr cul o saith gradd o. Gellir defnyddio'r ongl gradd 7 hefyd os ychydig botwm yn nyddu yn broblem wrth ddefnyddio offer 11 a 12-gradd. Yn ogystal, ongl gradd 4,46 yn ddelfrydol ar gyfer roc meddal pan ydych #39; addysg grefyddol gan ddefnyddio Dril niwmatig neu hydrolig rigiau-i atal darnau o nyddu neu ddod yn wahanedig.


Sir Ddinbych - Bwrdd Iechyd Prifysgol Betsi Cadwaladr\n› Fedra i\n› Fedra i: Hybiau cymunedol\n› Sir Ddinbych\nRhyl Clwyd Alyn\nCefnogaeth wyneb yn wyneb, dros y ffôn a rhithwir. Gall unrhyw un alw heibio am goffi a sgwrs, bydd staff yn asesu'r unigolyn ac yn cynnig cefnogaeth emosiynol, yn cyfeirio os yw'n berthnasol, yn caniatáu mynediad at offer TG a ffonau os oes angen. Rydyn ni'n bwriadu dechrau hyrwyddo gweithgareddau dros yr wythnosau nesaf - Rhandiroedd, clwb darllen, cerdded. Rydym hefyd yn cynnig cefnogaeth i'n cleientiaid ddefnyddio apiau lles ar eu ffonau.\nCynigir cefnogaeth wyneb yn wyneb, dros y ffôn a rhithwir ddydd Gwener, ddydd Sadwrn, ddydd Sul a dydd Llun, 10yb - 7yh.\nCanolfan Gymunedol Fedrai i Prestatyn\nCynigir cefnogaeth trwy grwpiau Cymunedol, Cefnogaeth Wyneb yn Wyneb a Rhithwir. Llun - Gwener 9yb - 4.30yp. Diwrnodau Grŵp Cymunedol Prestatyn, dydd Mercher a dydd Iau, 10.30yb - 2yp.\nCefnogaeth gymunedol rhyw-benodol a chymysg. Yn cynnwys sesiynau Iechyd a Lles. "Paned a Gwneud", dysgu sgiliau DIY. Grwpiau Iechyd Meddwl Rhithwir. Grwpiau creadigol, yn cynnwys cynhyrchu ffilmiau byr a phynciau yn ymwneud â chelf. Yn ogystal â sesiynau i archwilio hanes a'r byd modern. Ein nod yw cefnogi pobl i integreiddio'n gymdeithasol, lleihau stigma iechyd meddwl a chreu cyfleoedd.


En-suite bedrooms in Cardiff\nYnglŷn â Ni>Gwasanaethau Cynadleddau>Llety Haf\nLlety Haf Currently selected\nOs ydych chi'n chwilio am lety cost isel neu opsiwn gwahanol i hostel, gwesty bach neu westy, fe allai fod gan Brifysgol Metropolitan Caerdydd yr ateb. O ddiwedd mis Mehefin tan ddechrau mis Medi rydym yn cynnig llety i deuluoedd, grwpiau a theithwyr unigol. I archebu nawr cliciwch yma.\nMae ystafelloedd gwely sengl en-suite ar gael am £38.50 y noson ar Gampysau Plas Gwyn a Chyncoed, a’r ddau gampws yn agos at ganol y ddinas gyda phrif gysylltiadau trafnidiaeth gyhoeddus a pharcio ar y safle. Darperir dillad gwely a thywel ym mhob ystafell ac mae cegin gyda theledu ac ardal eistedd i'w rhannu. Mae wifi am ddim ar gael i bob gwestai.\nMae Campws Plas Gwyn ym mhentref Cadeiriol Llandaf gyda siopau, bwytai a thafarndai o fewn tafliad carreg iddo. Gyda Llwybr Taf ychydig funudau i ffwrdd, gallwch fwynhau taith gerdded ddymunol ar hyd yr afon i gyrraedd Canol Dinas Caerdydd neu loncian neu seiclo i gyrraedd Castell Coch. Am ragor o wybodaeth a syniadau am beth i'w wneud yn ystod eich arhosiad, edrychwch ar ein Canllaw Beth Sydd Ymlaen.\nMae Campws Cyncoed yn daith gerdded fer o lyn golygfaol Parc y Rhath i'r gogledd o'r ddinas ac yn daith gerdded fer o ganolfan siopa Heol Albany. Mae yna nifer o ystafelloedd sengl moethus gyda gwely 3/4 sy'n addas i 2 ei rannu. Mae gan Gampws Cyncoed bwll a champfa hefyd i unrhyw un sydd am ddal ati â’i drefniadau cadw’n heini arferol yn ystod ei arhosiad.\nAr gyfer grwpiau mwy o faint, arosiadau estynedig a chynadleddau preswyl, cysylltwch â'r Tîm Cynadleddau i gael gwybod y cyfraddau a’r argaeledd.\nCliciwch ar y dolenni canlynol i weld taith rithwir o'n hystafelloedd gwely ar Gampws Cyncoed.\n| Cegin wedi'i hadnewyddu | Ystafell wely en-suite wedi'i hadnewyddu


E-fwletin 28 Gorffennaf 2019 | Cristnogaeth 21\nE-fwletin 28 Gorffennaf 2019\nCafwyd adroddiad yn y newyddion yn ddiweddar am ganfyddiadau arolwg a wnaed i agweddau cymdeithasol pobl yng ngwledydd Prydain. Yn ôl yr arolwg roedd dros hanner y boblogaeth yn dweud nad ydy nhw’n arddel unrhyw grefydd.\nMae’r lleihad yma wedi cyd-fynd â’r trai ymhlith y rhai sy’n perthyn neu’n mynychu ein capeli a’n heglwysi, gan arwain at gau cannoedd ohonynt.\nMewn cyfweliad yn trafod yr arolwg ar Radio Cymru roedd gan Cynog Dafis sylwadau diddorol iawn ar y mater. Yn eu plith honnai fod mesur helaeth o’r bai am y trai crefyddol ar y ffordd y mae’r Ffydd Gristnogol yn cael ei chyflwyno. “Caiff crefydd” meddai, “ei gweld fel hen beth ceidwadol, yn haearnaidd eu syniadau, ac sy’n barod iawn i feirniadu pobl â’u hymddygiad yn wahanol i ymddygiad traddodiadol”\nGobeithio y daw cyfle cyn hir i Cynog ymhelaethu ar ei sylwadau ar y pwnc amserol hwn ar wefan Cristnogaeth 21. Yn y cyfamser dyma fyfyrdod wedi cau capel.\nMae drysau’r Tabernacl wedi’u bolltio,\nY dŵr a’r trydan wedi’u troi i ffwrdd,\nAroglau pȋn y corau’n dal i’w glywed,\nOnd neb yn t’wllu’r fan i gynnal cwrdd.\nBu’r storm yn bylchu’r to trwy gipio’r llechi,\nMae’r muriau llaith yn rhedeg gan chwys oer,\nLlythrennau cysegredig wedi crawnu\nAc yn glynu wrth y morter fel hen boer.\nMae’i hyd a’i led a’i uchder wedi’u mesur\nDaw rhywrai i fwrw golwg a’u boddhau,\nOnd er troi’r lle yn dŷ, yn siop neu’n dafarn\nBydd rhywbeth o’r hyn oedd eto’n parhau.\nOnd mae mam sydd heno’n dal i ddweud ei phader,\nA rhywrai’n cynnau cannwyll ar y stryd;\nMae dau yn caru’n dyner ar y cyrion\nA’u hiraeth am gael bod yn wyn eu byd,\nOes mae hiraeth am gael bod yn wyn eu byd.\nDywed Leonard Cohen yn ei gân ‘Anthem’:\nMae pobl yn dal i chwilio ac yn ‘hiraethu am gael bod yn wyn eu byd’ yn y dyddiau ol-Gristnogol (os nad ol-gapeli) hyn. A thra bo’r eglwys yn mynnu dal gafael ym muchod sanctaidd y gorffennol fe aiff pobl i chwilio a dod o hyd i’r goleuni mewn mannau eraill. Efallai taw yn fanna mae’n gobaith ni!\n“O! Eglwys, eglwys! Ti sy’n lladd y proffwydi ac yn llabyddio’r rhai a anfonwyd atat, mor aml y byddem wedi gadael i ti ein casglu ynghyd gyda’th blant, fel y mae giâr yn casglu ei chywion dan ei hadenydd, ond fynnet ti ddim.”\nDyma’r e-fwletin ola tan fis Medi. Mwynhewch weddill yr haf, a chofiwch am encil Cristnogaeth 21yng nghapel Berea Newydd, Bangor, ddydd Sadwrn, Medi 21ain am 10:00 dan y teitl Y Cread a’r Cymod yng nghwmni Gareth Lloyd Jones, Dyfed Wyn Roberts, Sioned Webb ac Ifor ap Glyn. Cost : £20.00 (yn cynnwys cinio). Rhaid cofrestru erbyn Medi 14eg drwy anfon nodyn at: catrin.evans@phonecoop.coop neu ffonio 01248 680858.\nCofnodwyd hwn yn E-Fwletin ar Gorffennaf 28, 2019 gan Golygydd.\n← Distawrwydd Gorchymyn rhedeg →


Hafan Hiraethog (81172) | Y Gorau O Gymru\nLlety gwyliau hyfryd mewn lleoliad gwleig gyda golygfeydd godidog i bob cyfeiriad\n£724 yr wythnos\nDim ond 6 milltir o dref hanesyddol Dinbych ac i Lyn Brening a Chanolfan Ymwelwyr sy’n cynnig beicio, pysgota a cherdded. Mewn lleoliad gwledig prydferth a gyda amrywiaeth o weithgareddau diwylliannol a hamddenol ar garreg y drws, a dim ond 12 milltir o’r arfordir, mae’r bwthyn yn le delfrydol i fynd ar wyliau.\nMae’r llety gwyliau 5 seren hwn yng Ngogledd Cymru yn cynnig ystafell wydr modern o dderw gyda ffenestri mawr i fwynhau golygfeydd gwych o Fynyddoedd Clwyd a’r cefn gwlad. Dodrefn gwiail a waliau cerrig traddodiadol.\nCegin/ystafell fwyta – Cegin fodern ar gynllwyn agored yn cynnwys popeth fyddai ei angen arnoch gyda thrawstiau a drysau Ffrengig yn agor at yr ardd. Bar brecwast deniadol gyda stoliau a lle i 6 eistedd yn gyfforddus iawn. Peiriant golchi llestri, oergell/rhewgell a pheiriant golchi dillad yn gynwysedig. Mae’r dair ffenestr a’r drysau Ffrengig yn gwneud yr ystafell hon yn olau ac eang. Mae’r holl fleinds, lleni a gosodiadau golau yn cyd-fynd yn berffaith. Mae gan yr ystafell deledu sgrin fflat gyda chwaraewr DVD a dewis o DVDs ar gyfer gwestai.\nYstafell fyw – Ardal eistedd cyfforddus gyda lle tân mawr o gerrig a stôf losgi coed. Mae’r soffas cyfforddus yma yn sicrhau fod hon yn ystafell berffaith er mwyn ymlacio gyda gwydriaid o win o flaen lle tân clud.\nYstafell wely 1 – Ystafell wely ddwbl gyda gwely steil traddodiadol a dodrefn a ffabrigau sy’n cyd-fynd. Ysafell sy’n llawn cymeriad a steil.\nCawod/ystafell iwtiliti gyda sinc, peiriant golchi dillad a chyfleusterau golchi, toiled a chawod/ystafell wlyb.\nFfenestr wydr lliw ar y grisiau yn edrych dros yr ardd\nYstafell wely 2 – Ystafell wely ddwbl sy’n fodern a chwaethus gyda dodrefn gwyn a dillad gwely a lleni sy’n cyd-fynd.\nYstafell wely 3 – Ystafell wely twin, eto gyda dodrefn a ffabrigau sy’n cyd-fynd.\nYstafell ymolchi – ystafell ymolchi ddeniadol gyda teils, gyda chawod dros ganol y bath, toiled, basn ymolchi a rheilen gynhesu tywelion.\nGardd fawr gaeedig gyda dodrefn patio, twb poeth preifat, barbeciw a gazebo. Mae’r ardd yn cynnwys lawnt, ardal wedi ei thirlunio, patio ac ardal chwarae gyda thegannau ar gyfer y tu mewn a’r tu allan.\nGwres a thrydan yn gynwysedig a lun bag o logiau am ddim. Glo am £8.00 y bag, logiau ychwanegol £3 y bag.\nLleiniau gwely, tywelion dwylo a bath yn cael eu darparu\nWi - fi ar gael\nYstafell wely ddwbl ar y llawr gwaelod gydag ystafell wlyb, gallai fod fwy addas ar gyfer gwestai llai abl\nDodrefn a ffabrigau i gyd wedi eu dewis yn ofalus i roi teimlad moethus drwy’r t?\nMae’r bwthyn gwyliau hwn ym mwynhau golygfeydd sy’n newid o hyd gyda’r tymhorau a dim goleuadau ffug - perffaith ar gyfer edrych ar y sêr.


Mae perygl ein bod ni’n wynebu diffyg ieithoedd yng Nghymru | British Council\nMae perygl ein bod ni’n wynebu diffyg ieithoedd yng Nghymru\nByw yn iachus: tasg ysgrifennu stori amlieithog\nGan Jenny Scott , County Director for Wales , British Council\n13 Rhagfyr 2019 - 14:37\nYma, mae Jenny Scott, Cyfarwyddwr Cymru’r British Council, yn rhannu sylwadau am sefyllfa bresennol Ieithoedd Tramor Modern (ITM) yng Nghymru, a’r tueddiadau sydd wedi dod i’r amlwg wedi pum mlynedd o adroddiadau Tueddiadau Ieithoedd yng Nghymru.\nPan gyflwynwyd adroddiad Tueddiadau Ieithoedd yng Nghymru gennym am y tro cyntaf yn 2015 roedd ieithoedd tramor modern wedi bod yn dirywio yng Nghymru – a ledled y Deyrnas Unedig – ers dros ddegawd. Doedd dim dull polisi clir yn ei le i fynd i’r afael â’r dirywiad a’i wrthdroi ac roedd y broes o wthio ITM fwyfwy i’r ymylon yn ysgolion Cymru’n ymddangos yn anochel. Yn gynyddol dros amser, mae agweddau at werth sgiliau iaith wedi troi’n negyddol. Er gwaethaf tystiolaeth gadarn fod ieithoedd yn bwysig ar gyfer masnach, busnes ac ymchwil, mae yna ddirnadaeth bellach fod pynciau eraill yn fwy defnyddiol.\nMae cynllun Dyfodol Byd-eang wedi cael effaith gadarnhaol mewn rhai ysgolion, ond nid yw wedi gwrthdroi’r dirywiad ac mae ffactorau fel amserlennu opsiynau, dim digon o amser cwricwlwm, y gwerth isel a roddir ar sgiliau iaith a diffyg atebolrwydd am gynyddu’r nifer sy’n dewis ITM yn parhau i rwystro cynydd.\nMae arolwg eleni hefyd yn bwrw golau ar y cymlethdodau sy’n ein hwynebu wrth hybu ITM yn effeithiol yng Nghymru. Er bod ysgolion cynradd cyfrwng Cymraeg yn cofleidio addysgu a dysgu ieithoedd rhyngwladol ynghynt nag ysgolion cyfrwng Saesneg, mae athrawon yn nodi fod ymdrechion i hybu’r Gymraeg mewn ysgolion uwchradd weithiau’n digwydd ar draul ITM. Mae perygl y gallwn golli cyfle i fanteisio ar botensial Cymru i ddatblygu’n wlad wirioneddol amlieithog.\nOnd, rydyn ni’n dechrau gweld llygedyn o oleuni hefyd. Roedd y gŵyn fod arholiadau ITM yn fwy anodd na phynciau eraill yn cael ei chodi’n gyson gan athrawon yn ystod y pum mlynedd diwethaf. Ym mis Tachwedd 2019, cyhoeddodd Cymwysterau Cymru eu bod wedi gofyn i CBAC adolygu manylebau TGAU Ieithoedd Tramor Modern. Roedd hyn yn adleisio adolygiad tebyg gan Ofqual, a ffeindiodd dystiolaeth ddigon cryf i gyfiawnhau addasu safonnau graddio arholiadau TGAU Ffrangeg ac Almaeneg yn Lloegr.\nHefyd, er gwaethaf pryderon am ddiffyg adnoddau a hyfforddiant, mae tystiolaeth fod mwy o ysgolion cynradd yng Nghymru’n cofleidio ieithoedd rhyngwladol mewn amryw o ffyrdd arloesol. Roedd yn arbennig o galonogol nodi fod y Gweinidog dros Addysg wedi ailadrodd y neges am bwysigrwydd cynnwys ITM yng ngwricwlwm ein hysgolion cynradd.\nYn ogystal â hynny, casgliad cyffredinol arolwg eleni yw bod angen tipyn mwy o gymhellion a chefnogaeth arnom na maint a chwmpas presenol cynllun Dyfodol Byd-eang Llywodraeth Cymru. Bydd hynny’n angenrheidiol i ateb her y dirywiad difrifol yn ysgolion uwchradd Cymru yn ogystal â’r angen i ddatblygu pwnc newydd ar lefel cynradd. Rydym yn falch o nodi’r bwriad i adnewyddu cynllun Dyfodol Byd-eang, ac rydym yn gobeithio y bydd hynny’n cynnwys proses o ymgynghori gydag ysgolion a sefydliadau sy’n gweithio mor galed i wella sefyllfa ieithoedd rhyngwladol yng Nghymru.\nMae gan y British Council ymroddiad ers tro byd i hybu addysgu a dysgu ieithoedd fel modd o hyrwyddo cyfnewid rhyng-ddiwylliannol ar draws y byd. Adlewyrchir hynny gan ein gwaith wrth hyrwyddo ac eiriol dros addysgu a dysgu ieithoedd rhyngwladol yn y Deyrnas Unedig. Rydym yn gwybod fod sgiliau rhyng-ddiwylliannol pobl ifanc yn cynyddu os oes ganddynt allu i gyfathrebu mewn iaith ychwanegol, ac maent hefyd yn fwy tebygol o astudio neu wirfoddoli dramor – gan agor drws i gyfleoedd arwyddocaol yn eu bywydau a’u gyrfaoedd.\nOs yw Cymru am fod yn effeithiol wrth werthu ei hunan i’r byd, mae angen pobl ifanc sydd â sgiliau iaith da sy’n gallu manteisio ar gyfleoedd busnes a dylanwadu’n gadarnhaol ar weddill y byd. Mae hyn yn bwysicach fyth yng nghyd-destun Brexit gan y bydd mwy o angen nag erioed i Gymru estyn allan i weddill y byd. Fe allai dirywiad parhaus ITM yn ein hysgolion niweidio gallu Cymru i wneud hynny yn y tymor hir.\nWrth gloi, hoffwn ddiolch i’r holl athrawon ag ysgolion sydd wedi cyfrannu i’r arolwg dros y pum mlynedd diwethaf a’n helpu i ddeall y materion allweddol sy’n effeithio addysgu a dysgu ar lawr gwlad. Trwy gyfrwng yr ymatebion hyn rydym wedi gallu darparu dadansoddiad cywir a helpu llunwyr polisi i wneud newidiadau ystyrlon.\n Arolwg Tueddiadau Ieithoedd 2014/15 gan British Council Cymru ac Ymddiriedolaeth Addysg CfBT\n Gweler hefyd: Datblygu amlieithrwydd mewn ysgolion cynradd yng Nghymru: Asesiad o'r prif effeithiau


Gall defnyddio AirPlay un yn adlewyrchu'r y sgrin o unrhyw iOS ddyfais neu Mac gyda y Apple TV. Gall fod yn ddefnyddiol os ydych am rannu eich dangosydd gan gynnwys ffotograffau, ffilmiau ac ati gyda eich ffrindiau a'ch teulu ar sgrin mwy. Byddwn yn trafod sut y gallwch ddefnyddio cyfryngau VLC Player a AirPlay at ei gilydd i chwarae fideos ar fonitor sgrin fawr megis smart teledu neu Apple TV.\nAgor y fideo gan ddefnyddio cyfryngau VLC Player ar eich cyfrifiadur y byddech yn hoffi i ffrwd dros AirPlay.\nBellach fynd i ochr dde uchaf eich bwrdd gwaith Mac a cliciwch ar yr eicon sy'n edrych fel y teledu i agor rhestr cwymprestr holl gysylltiedig dyfeisiau a dewis y teledu yn gymwys a hoffech ffrwd fideo i.\nYn awr, yn mynd i'r lleoliad sain o VLC Player drwy glicio ar y botwm sain tuag at yr uchaf ar y chwith y sgrin ac oddi wrth y gwymplen, cliciwch ar y ddyfais sain i agor yr holl opsiynau sydd ar gael. Sicrhau bod AirPlay yn cael ei dewis yn y rhestr hon. Mae hyn yn angenrheidiol er mwyn sicrhau bod y sain a fideo yn cael ei rhoi drwyddo y teledu afal y byddwch yn eu defnyddio.\nDewiswch y gosodiadau fideo a hoffech chi ei defnyddio i chwarae fideo gyda. Ewch at y botwm fideo drws nesaf i'r botwm sain sydd wedi eich cael yn gynharach a dewiswch y modd fideo oddi yma. Y dewis a argymhellir byddai sgrin lawn.\nC. Mae VLC ar AirPlay yn chwarae gyda unrhyw sain! Wrth chwarae fideo gyda VLC a chwarae awyr efelychu Apple TV, mae fideo chwarae drwy TV ddirwy ond mae'r sain yn parhau i'w chwarae drwy'r siaradwyr y Mac.\nA. Mae hynny'n digwydd pan fydd yr opsiwn o AirPlay dan y sain > dyfais sain ddim wedi'i alluogi ar eich Mac, ond yn sicrhau bod chi wneud yn colli allan ar gam 3 fel y nodir uchod tra'n sefydlu VLC drwy AirPlay.\nC. gall yr ffrwd unrhyw fideo chwarae gyda chwaraewr VLC Apple TV?\nA. Ydy, er bod Apple TV bennaf yn cefnogi.mp4 a.m4v, dylech fod gallu chwarae bron pob math o ffeil fideo drwy VLC Player ar afal TV.\nC. beth os VLC ni allwn chwarae DVDs neu fideos?\nA. yn dda, os nad ydych yn gallu chwarae fideos a DVDs, ddefnyddio VLC a AirPlay penodol, yna mae gennym amgen anhygoel i chi yn Wondershare Video Converter Ultimate. Mae'n gwbl gydnaws ag Apple TV a llawer o swyddogion trywydd cyfryngau a setiau teledu clyfar eraill ac y gellir defnyddio i hawdd ffrwd unrhyw fath o fideo / DVD. Gallwch ddilyn y cyswllt fel y nodir isod i geisio yn rhad ac am ddim.\nC. dylai trof oddi ar Bluetooth i drwsio'r AirPlay donnau gwyllt fideo yn AO X?\nA. yn dda, mae llawer o bobl wedi profi materion cysylltedd tra'n defnyddio AirPlay gyda eu teledu, yn bennaf, yn mynd i drafferthion, statig neu wedi'u rhewi delweddau a olaf yn arwain at y cysylltiad yn cael ei ollwng ar adegau. Mae afal yn cydnabod y mater hwn, ac mae'n gweithio ar ateb ar gyfer byg hwn Fodd bynnag yn y cyfamser, diffodd / analluogi eich dyfais Bluetooth radio mae sicr wedi dangos perfformiad gwell yn yr achos hwn.\n> Adnoddau > fideo > sut i chwarae eich fideos mewn VLC â AirPlay


Hysbysiad Diogelu Data Ymgeisydd GDPR - RSPCA Llys Nini Animal Centre\nHysbysiad Diogelu Data Ymgeisydd GDPR\nBeth yw diben y ddogfen hon?\nMae Cangen Caerdydd i Abertawe Llys Nini RSPCA yn “rheolwr data”. Mae hyn yn golygu ein bod ni’n gyfrifol am benderfynu sut rydyn ni’n cadw gwybodaeth bersonol amdanoch chi ac yn ei defnyddio. Darperir yr hysbysiad diogelu data hwn oherwydd eich bod yn gwneud cais am swydd gyda ni (boed fel gweithiwr cyflogedig, gweithiwr neu gontractwr). Mae’n eich gwneud chi’n ymwybodol o sut a pham y bydd eich data personol yn cael ei ddefnyddio, sef at ddibenion yr ymarfer recriwtio, ac am faint o amser y bydd yn cael ei gadw fel arfer. Mae’n rhoi gwybodaeth benodol i chi y mae’n rhaid ei darparu o dan y Rheoliad Diogelu Data Cyffredinol ((EU) 2016/679) (GDPR).\nByddwn yn cydymffurfio â chyfraith ac egwyddorion diogelu data, sy’n golygu y bydd eich data:\n– Yn cael ei ddefnyddio’n gyfreithlon, yn deg ac mewn ffordd dryloyw.\n– Yn cael ei gasglu at ddibenion dilys yn unig yr ydym wedi’u hesbonio’n glir i chi ac ni chaiff ei ddefnyddio mewn unrhyw ffordd nad yw’n gydnaws â’r dibenion hynny.\n– Yn berthnasol i’r dibenion rydym wedi dweud wrthych amdanynt ac yn gyfyngedig i’r dibenion hynny’n unig.\n– Yn gywir ac yn gyfoes.\n– Yn cael ei gadw at y dibenion rydym wedi dweud wrthych amdanynt yn unig.\n– Yn cael ei gadw’n ddiogel.\nY math o wybodaeth rydym yn ei chadw amdanoch\nMewn cysylltiad â’ch cais am swydd gyda ni, byddwn yn casglu, yn storio ac yn defnyddio’r categorïau canlynol o wybodaeth bersonol amdanoch chi:\n– Gwybodaeth a ddarperir i ni mewn unrhyw curriculum vitae a llythyr eglurhaol.\n– Gwybodaeth a ddarperir ar unrhyw ffurflen gais, gan gynnwys enw, teitl, cyfeiriad, rhif ffôn, cyfeiriad e-bost personol, dyddiad geni, rhywedd, hanes cyflogaeth, cymwysterau etc.\n– Gwybodaeth a ddarperir i ni yn ystod unrhyw gyfweliad.\nEfallai byddwn hefyd yn casglu, yn storio ac yn defnyddio’r mathau canlynol o wybodaeth bersonol fwy sensitif:\n– Gwybodaeth am eich hil neu eich ethnigrwydd, credoau crefyddol, tueddfryd rhywiol a barn wleidyddol.\n– Gwybodaeth am eich iechyd, gan gynnwys unrhyw gyflwr meddygol, cofnodion iechyd a salwch.\n– Gwybodaeth am unrhyw euogfarnau troseddol a throseddau.\nSut mae eich gwybodaeth bersonol yn cael ei chasglu?\nMae’n bosib y byddwn yn casglu gwybodaeth bersonol am ymgeiswyr o’r ffynonellau canlynol:\n– Gennych chi, yr ymgeisydd.- Asiantaethau recriwtio yr ydych wedi darparu gwybodaeth iddynt.\n– Asiantaethau gwirio credyd.\n– Y Gwasanaeth Datgelu a Gwahardd mewn perthynas ag euogfarnau troseddol.\n– Y canolwyr a enwir gennych\n– Ffynonellau sy’n hygyrch i’r cyhoedd, fel gwefannau rhwydweithio cymdeithasol lle rhennir gwybodaeth heb gyfyngiadau neu lle’r ydych chi wedi rhoi caniatâd iddynt rannu â ni.\nSut byddwn yn defnyddio gwybodaeth amdanoch chi\nMae’n bosib y byddwn yn defnyddio’r wybodaeth bersonol rydyn ni’n ei chasglu amdanoch chi i:\n– Asesu’ch sgiliau, eich cymwysterau a’ch addasrwydd ar gyfer unrhyw rôl arfaethedig.\n– Cynnal gwiriadau cefndir a gwiriadau canolwyr, lle bo’n briodol.\n– Cyfathrebu â chi ynghylch y broses recriwtio.\n– Cadw cofnodion sy’n gysylltiedig â’n prosesau llogi. – Cydymffurfio â gofynion cyfreithiol neu reoliadol.\nMae er ein buddiannau cyfreithlon i benderfynu a ddylid eich penodi i unrhyw rôl gan fod yn rhaid i’r penodiad fod yn addas ac yn gyfreithlon.\nMae angen i ni hefyd brosesu’ch gwybodaeth bersonol i ymrwymo i gontract gyda chi.\nAr ôl ystyried unrhyw wybodaeth gychwynnol (fel mewn CV a/neu lythyr eglurhaol, ffurflen gais neu brawf arall) byddwn yn prosesu’r wybodaeth honno i benderfynu a ydych yn bodloni’r gofynion sylfaenol i fod ar y rhestr fer ar gyfer y rôl. Os ydych chi’n eu bodloni, byddwn yn penderfynu a yw’ch cais yn ddigon cryf i’ch gwahodd i gael cyfweliad. Os ydym yn penderfynu’ch gwahodd i gael cyfweliad, byddwn yn defnyddio’r wybodaeth a ddarparoch yn y cyfweliad i benderfynu a ddylid cynnig y rôl i chi. Os ydym yn penderfynu cynnig y rôl i chi, byddwn wedyn yn gofyn am eirdaon. Mae’n bosib y byddwn hefyd yn cynnal gwiriad cofnod troseddol cyn cadarnhau eich penodiad.\nOs na fyddwch yn darparu gwybodaeth bersonol\nOs na fyddwch yn darparu gwybodaeth pan ofynnir amdani, sy’n angenrheidiol i ni ystyried eich cais (fel tystiolaeth o gymwysterau neu hanes gwaith), efallai na fyddwn yn gallu prosesu’ch cais yn llwyddiannus. Er enghraifft, os bydd angen i ni gynnal gwiriad credyd neu wirio geirdaon ar gyfer y rôl hon ac nid ydych yn darparu manylion perthnasol i ni, ni fyddwn yn gallu mynd â’ch cais ymhellach.\nSut rydym yn defnyddio gwybodaeth bersonol sy’n arbennig o sensitif\nByddwn yn defnyddio’ch gwybodaeth sy’n arbennig o sensitif yn y ffyrdd canlynol:\n– Byddwn yn defnyddio gwybodaeth a ddarperir am statws anabledd i ystyried a oes angen i ni ddarparu addasiadau priodol yn ystod y broses recriwtio, er enghraifft a oes angen gwneud addasiadau yn ystod prawf neu gyfweliad.\n– Efallai y byddwn yn defnyddio gwybodaeth am eich hil neu darddiad cenedlaethol neu ethnig, credoau crefyddol, athronyddol neu foesol, neu eich bywyd rhywiol neu dueddfryd rhywiol, i sicrhau yr adroddir am gyfle cyfartal ac y caiff ei fonitro mewn modd ystyrlon.\nEfallai y byddwn yn prosesu gwybodaeth am gollfarnau troseddol lle mae’r rôl yn mynnu hynny a’i hystyried i fodloni’n hunain nad oes unrhyw beth yn eich hanes euogfarnau troseddol sy’n eich gwneud chi’n anaddas ar gyfer y rôl. Yn arbennig pan:\n– Ei bod yn ofynnol yn gyfreithiol gan gorff rheoleiddio perthnasol\n– Mae’r rôl yn un a restrir o dan Ddeddf Adsefydlu Troseddwyr Gorchymyn (Eithriadau) 1974 (SI 1975/1023) neu mae hefyd wedi’i nodi yn Rheoliadau Deddf yr Heddlu 1997 (Cofnodion Troseddol) (SI 2002/233) felly mae’n gymwys ar gyfer gwiriad safonol neu wiriad manwl gan y Gwasanaeth Datgelu a Gwahardd.\n– Mae angen cryn ymddiriedaeth a gonestrwydd ar gyfer y rôl hon (er enghraifft, os yw’n cynnwys mynediad at arian sylweddol cleient) ac felly hoffem ofyn i chi ofyn am ddatgeliad sylfaenol o’ch hanes cofnodion troseddol.\nGwneud penderfyniadau’n awtomatig#\nNi fyddwch yn destun penderfyniadau a fydd yn cael effaith sylweddol arnoch yn seiliedig ar wneud penderfyniadau awtomataidd yn unig.\nPam y byddech chi’n rhannu fy ngwybodaeth bersonol â thrydydd partïon?\nOs oes angen i ni rannu’ch gwybodaeth bersonol â thrydydd partïon, gan gynnwys darparwyr gwasanaeth trydydd parti ac endidau eraill yn y grŵp, mae’n ofynnol i bawb gymryd mesurau diogelwch priodol i ddiogelu’ch gwybodaeth bersonol yn unol â’n polisïau. Nid ydym yn caniatáu i’n darparwyr gwasanaeth trydydd parti ddefnyddio’ch data personol at eu dibenion eu hunain. Rydym yn caniatáu iddynt brosesu’ch data personol at ddibenion penodol yn unig ac yn unol â’n cyfarwyddiadau.\nRydym wedi rhoi mesurau diogelwch priodol ar waith i atal eich gwybodaeth bersonol rhag cael ei cholli’n ddamweiniol, ei defnyddio neu ei chyrchu mewn ffordd anawdurdodedig, ei newid neu ei datgelu. Yn ogystal, rydym yn cyfyngu mynediad at eich gwybodaeth bersonol i’r gweithwyr, yr asiantiaid, y contractwyr a’r trydydd partïon eraill hynny y mae angen iddynt ei gweld at ddibenion busnes. Byddant yn prosesu’ch gwybodaeth bersonol ar ein cyfarwyddiadau ni yn unig ac maent yn destun dyletswydd cyfrinachedd.\nRydym wedi rhoi gweithdrefnau ar waith i ymdrin ag unrhyw achos lle’r amheuir y torrwyd rheolau diogelwch data a byddwn yn eich hysbysu chi ac unrhyw reoleiddiwr perthnasol o achos lle’r amheuir tor-rheol lle mae’n ofyniad cyfreithiol i ni wneud hynny.\nAm faint o amser y byddwch chi’n defnyddio fy ngwybodaeth?\nByddwn yn cadw’ch gwybodaeth bersonol am gyfnod o 7 mis ar ôl i ni roi gwybod i chi am ein penderfyniad ynghylch a ddylid eich penodi i rôl. Byddwn yn cadw’ch gwybodaeth bersonol am y cyfnod hwnnw fel y gallwn ddangos, os bydd hawliad cyfreithiol, nad ydym wedi gwahaniaethu yn erbyn ymgeiswyr am resymau gwaharddedig a’n bod wedi cynnal yr ymarfer recriwtio mewn ffordd deg a thryloyw. Ar ôl y cyfnod hwn, byddwn yn dinistrio’ch gwybodaeth bersonol yn ddiogel, yn unol â’n polisi cadw data.\nOs ydym am gadw’ch gwybodaeth bersonol am gyfnod hwy, er enghraifft os bydd cyfle pellach yn codi yn y dyfodol ac efallai yr hoffem eich ystyried ar gyfer hynny, byddwn yn gofyn am eich caniatâd am gyfnod penodol.\nHawliau mynediad, cywiro, dileu a chyfyngu\nEich hawliau mewn cysylltiad â gwybodaeth bersonol\nDan amgylchiadau penodol, yn ôl y gyfraith mae gennych hawl i:\n– Ofyn am fynediad at eich gwybodaeth bersonol (a elwir yn gyffredin yn “gais am fynediad at ddata gan wrthrych y data hynny”). Mae hyn yn eich galluogi i dderbyn copi o’r wybodaeth bersonol rydym yn ei gadw amdanoch a ein bod yn ei phrosesu’n gyfreithlon.\n– Gofyn am gywiro’r wybodaeth bersonol rydym yn ei chadw amdanoch. Mae hyn yn eich galluogi i gywiro unrhyw wybodaeth anghyflawn neu anghywir rydym yn ei chadw amdanoch.\n– Gofyn am ddileu eich gwybodaeth bersonol. Mae hyn yn eich galluogi i ofyn i ni ddileu gwybodaeth bersonol lle nad oes rheswm da i ni barhau i’w phrosesu. Mae gennych hawl hefyd i ofyn i ni ddileu eich gwybodaeth bersonol lle rydych wedi arfer eich hawl i wrthwynebu prosesu (gweler isod).\n– Gwrthwynebu prosesu’ch gwybodaeth bersonol lle rydym yn dibynnu ar fudd cyfreithlon (neu fuddiannau trydydd parti) ac mae rhywbeth am eich sefyllfa benodol sy’n gwneud i chi fod eisiau gwrthwynebu prosesu am y rheswm hwn. Mae gennych hawl hefyd i wrthwynebu lle rydym yn prosesu’ch gwybodaeth bersonol at ddibenion marchnata uniongyrchol.\n– Gofyn am gyfyngu ar brosesu’ch gwybodaeth bersonol. Mae hyn yn eich galluogi i ofyn i ni ohirio prosesu gwybodaeth bersonol amdanoch chi, er enghraifft os ydych chi am i ni gadarnhau ei chywirdeb neu’r rheswm dros ei phrosesu.\n– Gofyn am drosglwyddo’ch gwybodaeth bersonol i barti arall.\nOs ydych chi am adolygu, gwirio, cywiro neu ofyn am ddileu eich gwybodaeth bersonol, gwrthwynebu prosesu’ch data personol, neu ofyn i ni drosglwyddo copi o’ch gwybodaeth bersonol i barti arall, cysylltwch â ni’n ysgrifenedig.\nEich hawl i dynnu’ch caniatâd yn ôl\nPan gyflwynoch gais i ni, rhoesoch eich caniatâd i ni brosesu’ch gwybodaeth bersonol at ddibenion yr ymarfer recriwtio. Mae gennych yr hawl i dynnu’ch caniatâd am brosesu yn ôl at y diben hwnnw ar unrhyw adeg. I dynnu’ch caniatâd yn ôl, rhowch wybod i ni’n ysgrifenedig. Ar ôl hynny, ni fyddwn yn prosesu’ch cais mwyach ac, yn unol â’n polisi cadw data, byddwn yn cael gwared ar eich data personol yn ddiogel.


Gwella diogelwch i gerddwyr o amgylch Ysgol Uwchradd yr Eglwys Newydd\nFel rhan o gynllun Llwybrau Diogel i'r Ysgol, bydd cyfleusterau i gerddwyr ar y groesfan rhwng Penline Road, Church Road, Old Church Road a Merthyr Road yn cael eu gwella'n sylweddol.\nPan fydd y cynllun wedi'i gwblhau, bydd troedffyrdd ar bob cyffordd wedi'u hymestyn, gyda chroesfannau pelican ar bob un o'r pedair ffordd, fydd yn ei gwneud yn fwy diogel i blant ysgol a thrigolion fel ei gilydd.\nDechreuodd y gwaith heddiw (Mawrth 5ydd) a chymer 12 wythnos i'w gwblhau. Yn ystod y chwe wythnos gyntaf, mwyafrif y gwaith fydd ehangu'r palmentydd. Dylai cerddwyr ddilyn yr arwyddion dros dro er mwyn croesi'r ffordd yn ddiogel wrth i'r gwaith gael ei wneud.\nYn ail wythnos Ebrill, bydd gwaith yn digwydd ar y briffordd, gydag arwyddion traffig dros dro yn cael eu gosod i bedwar cyfeiriad. Dylai gyrwyr fod yn ymwybodol y bydd oedi ar adegau prysur o'r dydd. Rhaid i'r contractwr gadw at amserau penodol er mwyn osgoi gormod o oedi, a bydd y cyngor yn cadw llygad ar y cynllun wrth iddo fynd rhagddo.


The Law | Pass Plus Cymru\nBydd eich trwydded yn cael ei chanslo os byddwch yn cael chwe phwynt neu fwy o fewn dwy flynedd o basio eich prawf gyrru. Bydd rhaid i chi basio prawf theori a phrawf ymarferol eto er mwyn cael trwydded yrru lawn.\nGallech ladd neu anafu eich hun ac eraill yn ddifrifol wrth yrru o dan ddylanwad.\nGallech gael eich carcharu am 6 mis, cael eich gwahardd rhag gyrru am flwyddyn a chael dirwy ddiderfyn os cewch eich dedfrydu o yrru o dan ddylanwad alcohol neu gyffuriau. Gall symiau bach o alcohol eich gwthio dros y terfyn felly, os ydych yn bwriadu gyrru, peidiwch ag yfed unrhyw alcohol. Mae’n anghyfreithlon gyrru os nad ydych yn ffit i wneud oherwydd eich bod wedi cymryd cyffuriau, hyd yn oed cyffuriau presgripsiwn. Os oes unrhyw amheuon gennych, gwiriwch gyda’ch meddyg neu’ch fferyllydd cyn gyrru.\nArafwch. Rydych ddwywaith yn fwy tebygol o ladd rhywun wrth yrru 35mya o gymharu â gyrru 30mya.\nMae hysbysiad cosb benodedig yn £100 a 3 phwynt ar eich trwydded, ond os cewch chi eich erlyn yn y llys, gall y ddirwy godi i £1,000, neu £2,500 am drosedd ar y draffordd a hyd at 6 phwynt. Y terfyn cyflymder yw’r uchafswm – nid yw’n golygu ei bod hi’n ddiogel gyrru ar y cyflymder hwn ar bob adeg.\nGall cerbyd fod yn arf farwol pan gaiff ei yrru’n ddiofal.\nNid ydych yn gwneud argraff dda ar unrhyw un wrth ddangos eich hun wrth yrru eich car. Yn wir, mae pobl yn tueddu meddwl y gwrthwyneb. Rydych chi wedi gweithio’n galed i gael eich trwydded ond gall yr anrhydedd gael ei chipio oddi wrthoch chi mewn chwinciad os ydych yn gyrru mewn ffordd rthgymdeithasol. Hysbysiad cosb benodedig o £100 a 3 phwynt ar eich trwydded yw’r man cychwyn; gall achosi marwolaeth trwy yrru diofal arwain at hyd at 5 mlynedd yn y carchar, tra gall achosi marwolaeth trwy yrru yn beryglus arwain at hyd at 14 mlynedd yn y carchar.\nGwisgwch wregys, rydych chi ddwywaith yn fwy tebygol o farw os nad ydych yn gwneud.\nA fyddech chi’n mynd ar reid colli cylla heb wisgo gwregys? Mae peidio â gwisgo gwregys yn gallu bod yn benderfyniad marwol, hyd yn oed ar y teithiau byrraf. Fel y gyrrwr, chi sy’n gyfrifol yn gyfreithiol am sicrhau bod pawb o dan 14 oed yn gwisgo gwregys. Fodd bynnag, os bydd un o’ch ffrindiau yn penderfynu peidio â gwisgo gwregys, mae hawl gennych wrthod gyrru’r car tan fod pawb wedi gwisgo gwregys – eich car chi, eich rheolau chi!\nY gosb am beidio â gwisgo gwregys yw dirwy o £100 yn y fan a’r lle, neu £500 os aiff yr achos i’r llys.\nDiffoddwch eich ffôn cyn gyrru i ffwrdd.\nYdych chi eisiau osgoi tocyn am ddefnyddio’ch ffôn symudol wrth yrru? Peidiwch â’i defnyddio hi yn y lle cyntaf. Does dim ots os ydych chi wedi aros mewn traffig neu’n symud yn araf mewn rhes – mae gwneud yn dal i fod yn anghyfreithlon. Gallech chi gael eich erlyn hyd yn oed wrth ddefnyddio dyfais Bluetooth neu git llawrydd os ydyw’n effeithio ar y ffordd rydych chi’n gyrru. Byddai llawer gwell gan eich teulu\nY ddirwy yw £200 a 6 phwynt ar eich trwydded, neu hyd at 14 mlynedd yn y carchar os ydych yn achosi marwolaeth.\nYdych chi wedi pasio eich prawf gyrru yn ystod y ddwy flynedd ddiwethaf? Byddwch yn colli eich trwydded fel mater o drefn petaech yn cael eich dal yn defnyddio’ch ffôn symudol wrth yrru. Dim ail gyfle. Yn ogystal, bydd rhaid i chi ail-sefyll eich profion theori ac ymarferol.


Ein prosiectau » Iechyd Gwyrdd a Mynediad Gorllewin Cymru\nMae’r prosiect wedi’i oedi ar hyn o bryd wrth inni chwilio am ragor o gyllid.\nMae gwella mynediad at fannau gwyrdd a gwasanaethau iechyd sy’n seiliedig ar natur yn dod yn ddadl boblogaidd. Mae manteision iechyd a llesiant a gydnabyddir yn eang o dreulio amser yn yr awyr agored, gan gynnwys llai o straen a thueddiadau iselder. O ganlyniad, mae'r sector iechyd yn defnyddio gofal ataliol a gofal nad yw'n feddygol yn amlach, drwy bresgripsiynu cymdeithasol a choedwigaeth gymdeithasol.\nMae Coed Lleol, gyda chyllid gan y Cynllun Galluogi Adnoddau Naturiol a Llesiant, wedi ymgynghori ag ymarferwyr lleol i'n galluogi i gyflwyno achos dros ariannu gwelliannau Seilwaith Gwyrdd i goetiroedd penodol yn siroedd Hywel Dda. Gallwch ddarllen ein hadroddiad, yma.


Gêm Ysbeilio Byrgyrs Cegin. Chwarae rhad ac am ddim ar-lein\nBurger Chwilio am eitemau Chwiliwch am eitemau Dod o hyd i eitemau\nGêm Ysbeilio Byrgyrs Cegin Ar-lein\nYsbeilio Byrgyrs Cegin\nGêm Disgrifiad: Rydych yn wynebu tasg anodd iawn. Mae'r chwaer hŷn wedi paratoi llawer o byrgyrs, ond nad oedd ei brawd bach wedi bwyta i gyd ar ôl iddi cuddiodd nhw. Helpwch y bachgen i ddod o hyd yr holl byrgyrs am gyfnod penodol o amser. Gyda chymorth llygoden y cyfrifiadur yn ôl i lawr yr eitemau cegin a chliciwch ar y hamburger dod o hyd.\nCasglu byrgyrs Caribïaidd Conch Ffriterau Burger Nadolig poeth Fy nghyfrif busnes Cliciwr Burger Doc Mcstuffins Cudd Stars Mannau Hercules Cudd Frankenstein Escape Gyflym saeth 2 Four Seasons Peintio Mannau Cudd MerryGoRound Calan Gaeaf: Atgyweiria Fy Siapiau Brysiwch-Burry Escape Karlas Curse Pennod 3\nRydych yn wynebu tasg anodd iawn. Mae'r chwaer hŷn wedi paratoi llawer o byrgyrs, ond nad oedd ei brawd bach wedi bwyta i gyd ar ôl iddi cuddiodd nhw.\n© playgame24.com - gêm ar-lein rhad ac am ddim Ysbeilio Byrgyrs Cegin () Chwarae\nfflachia herwhela ar-lein Ysbeilio Byrgyrs Cegin rhad ac am ddim.. Peidiwch ag anghofio sgorio'ch y gêm hon Ysbeilio Byrgyrs Cegin a rhannu gêm hon gyda'ch ffrindiau gorau.